text:
Kuphangwe abebeyokhipha imali ebhange
2013-02-07 07:42
Johannesburg - Kuboshwe indoda e-Alexandra kulandela ukuthi abesifazane ababili behlaselwe bagetshengwa u-R6 000, kusho amaphoyisa kaMasipala waseGoli.
UChief Superintendent Wayne Minnaar uthe laba besifazane bathathe itekisi ngemuva kokuyokhipha imali ebhange.
“Le tekisi ibe isilandelwa yimoto yohlobo lweToyota Corolla ihamba abasolwa abathathu. Bathe behla laba besifazane, omunye wabasolwa wahlwitha isikhwama ebesinemali," esho.
Kube sekwaziswa amaphoyisa nakwazile ukubopha umsolwa oyedwa.
“Amaphoyisa athole isibhamu esingekho emthethweni, kanti kusathungathwa abanye abasolwa ababili abakwazile ukubaleka nemali," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
UShaik uyiphikile imibiko
2012-01-23 14:14
Durban - Owatholakala enecala lokukhwabanisa uSchabir Shaik useziqhelelanisile nombiko wephepha langeSonto lapho acashunwe khona ethi ufuna uMengameli uJacob Zuma akhokhe uR2m awuboleka.
ISunday Independent iphinde yathi uShaik ufuna uZuma axolise.
"Ngiyaziqhelelanisa nalemibiko, ayikho lento," kusho uShaik kwabephephandaba iThe Times.
"Angikwazi ukusabisa umuntu, ngingamphathi-ke uMengameli – engimhlonipha kakhulu – umuntu ongamukela nanomayikuphi ukuxolisa," ucashunwe kanjena.
"Lento ayenzimqondo. Uma kwakukhona engangifuna ukukusho ngangizokusho kusaqulwa icala."
ISunday Independent ibike ukuthi uShaik akakakhokhelwa uR2m awubolekwe uZuma.
Inkantolo enkulu yokudluliswa kwamacala ngenyanga ezayo izokwenza isinqumo ngesicelo seDA sokuphikisana nesinqumo esathathwa yiNational Prosecuting Authority sokuhoxisa amacala kaZuma ngo-2009 okukhwabanisa nenkohlakalo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA

robotstxt: allowed

filter: keep


text:
Zisafakwa izicelo kweyokucija amacikoComment on this story
NQOBILE MASIMULA
ZISAVULELEKILE izicelo kulaba abazimisele ngokuhambela ingqungquthela edingida ngezindaba zomculo ezoba seThekwini, e-Olive Convention Centre, kusukela namuhla kuya kuJulayi 5.
Le ngqungquthela ebizwa nge-South African Music Conference (SAMC) idonsa izindimbane zabantu abaziphilisa ngomculo njengoba isuke ibophele izingqungqulu kulo mkhakha ngisho nezakwamanye amazwe, kucobelelwana ngolwazi lokuzithuthukisa emkhakheni womculo.
Abantu abafuna ukuhambela i-SAMC kumele bagcwalise ifomu elitholakala kwi-website yale ngqungquthela ethi: www.samc.dj, nokuyilapho befaka khona imininingwane yabo ngaphambi kokuthi bayokhokha ebhange imali engango-R300 okuyiyona eqinisekisa indawo yomuntu ngamunye.
Kulo nyaka kulindeleke izikhulumi eziqavile ezifana noBryon Stingley, Ralf Gum, Rocco, Black Coffee, Fresh, Vinny, Christos, Oskido noGreg Maloka.
Phakathi kwabaxhasi abakhulu bale ngqungquthela kulo nyaka kubalwa uMnyango wezoBuciko namaSiko kuzwelonke, i-National Youth Development Agency (NYDA), Metro FM noSABC 1.
Okunye okuhlukile kulo nyaka ngale ngqungquthela wukuhlukaniswa phakathi kwabantu abazobe beyithamele ukuze abahleli bezokwenza isiqiniseko sokuthi umuntu ngamunye kukhona akuvunile.
UChristos ongomunye wabahleli, uthe okunye abazohlomisa ngakho abahambeli be-SAMC, wukubaluleka kokuqhamuka nezingoma ezintsha futhi okuculwayo kuzona kunalezo ezinezinsimbi kuphela.
“Abadidiyeli abaningi sebegxile ezingomeni okungaculi muntu kuzona kanti lolu hlobo lwezingoma aziliboni elidlalayo emsakazweni. Yingakho sizogqugquzela siphinde sibalule ukubaluleka kwezinhlamvu emaculweni,” kusho uChristos osesebenze namaqembu afana noBoom Shaka, DJs @ work, neShana namanye.
Njengenjwayelo ingqungquthela izovalwa ngegiya eliphezulu njengoba kuhlelwe umcimbi wokugoqa khona e-Olive Convention Centre ozoba ngoJulayi 7 nozobe uqondene nempelasonto ematasa eThekwini kwazise kuzobe kunomjaho wamahhashi, iVodacom Durban July.
Kuzobe kuboshelwe zona izikhulumi zengqungquthela sezenza ezidume ngakho okubalwa kuzona uBlack Coffee, Fresh, Oskido, The Maestro, Vinny, Christos, Vetkuk vs Mahoota, Bobsta, Ralf Gum, Rocco nabanye abaningi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudlwengulwe ingane yesikole
2012-08-13 16:43
Johannesburg - Amaphoyisa asebophe indoda esolwa ngokudlwengula intombazane eneminyaka engu-16 ubudala yaseRietvallei, eKagiso, kusho amaphoyisa aseWest Rand.
Intombazane eyadlwengulwa yabe iya iesikoleni ngoLwesihlanu mhlaka-3 Agasti ngesikhathi ibizwa yindoda eneminyaka engu-35 ubudala, iyicela ukuthi iyoyithengela ikhadi likagesi, kusho uWarrant Officer
Solomon Sibiya.
"Ngesikhathi umsolwa ezibhekisa imali, wanika intombazane okuthile ukuthi ikuphuze yase iquleka."
Intombazane yaphaphama ngakusasa inqunu futhi iboshwe izandla, umsolwa wazama ukuphinda ayiphuzise uketshezi olufanayo kodwa yanqaba.
"Umsolwa waqhubeka nokudlwengula intombazane, eyisabisa ngokuthi uzoyibulala uma ike yatshela umuntu."
Intombazane yabika isigameko sekwedlule isonto, umsolwa uzovela ngaphambi kweNkantolo yeMantshi eKrugersdorp mayelana necala lokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubulawe uthisha waseMpumalanga ekhaya
2012-01-18 16:27
Marapyane – Kudutshulwe kwabulawa uthisha obesekhaya lakhe laseMarapyane eMpumalanga, kusho amaphoyisa wakhona ngoLwesithathu.
Lo mlisa oneminyaka engu-42 ubevula usango ngezithuba zawo-23:00 ngoLwesibili ngesikhathi ehlaselwa, kusho okhulumela amaphoyisa, uSergeant Hastings Chaane.
"Bam'phangile uthisha bamthathela imali engaziwa ukuthi yimalini, futhi bam’dubula kathathu," ushilo.
Ushonele khona nendawo.
UChaane uthe laba phangi bahambe ngeToyota Corolla kathisha.
Lo mlisa obulewe, igama lakhe ebelingekakhishwa, ubenguthisha eSeruane High School endaweni yaseLifosoane.
Amacala okubulala nokuphanga avuliwe, futhi amaphoyisa asabefuna la bantu.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Uthisha waseSoweto ezinsolweni zokunukubeza
2012-12-05 10:01
Johannesburg - UMnyango wezeMfundo eGauteng usumise uthisha wasesikoleni samabanga aphansi eSoweto, kulandela izinsolo ezithi uhlukumeze ngokocansi abafundi, kusho umbiko.
Uthisha lona uke wabhekana nekomidi lokuqondisa izigwegwe, kuthiwa wakhombisa i-video yocansi kubafundi ababili abangamantombazane, wase enukubeza oyedwa kubo, kubika iSowetan.
Abafundi bakwa-Grade 7, baneminyaka ephakathi kuka-13 no-14 ubudala.
I-video ikhombisa iphoyisa lesilisa nelesifazane, bezitika ngocansi esibhedlela iLeratong.
Uthisha kuthiwa wanukubeza umfundi oneminyaka engu-13 ubudala, mhlaka-5 Novemba, umfundi ona-14 kuthiwa wakwazi ukubaleka.
Imindeni yabafundi itshele iphephandaba yathi ivule icala esiteshini samaphoyisa eKliptown.
Okhulumela amaphoyisa uCaptain Nondumiso Mpantsha ukuqinisekisile ukuvulwa kwecala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
URamphele uthi i-ANC iphendula abavoti izingane
2012-11-14 12:02
Johannesburg - Owabe eyisishoshovu sobandlululo uMamphela Ramphele uthi i-African National Congress yenza abavoti izingane, kubika iphephandaba iThe Times, ngoLwesithathu.
"Uma sekuyisikhathi sokhetho, bazobe sebecela ukuthi kuvotelwe iqembu likaMandela, uzwe bethi votela iqembu elazabalaza bakutshele ukuthi ungavoteli iDemocratic Alliance ngoba izobuyisa ubandlululo," ecashunwa yiphephandaba.
"Lokhu kungukwenza abantu izingane, ngenhlanhla sesiyazi, sazi kahle ukuthi angeke lubuye ubandlululo. Uma uhluphekile futhi ungafundile uyangabaza, uzibuze ukuthi lokho kungenzeka yini."
URamphele onguSihlalo kwaGold Fields, usho kanjena ekhuluma e-University of Cape Town, eSchool of Business, ngoLwesibili, ekhuluma ngaphansi kwesihloko esithi "Marikana Fallout".
Umbiko wephephandaba uthi uRamphele ukhulume ngodaba oluthinta izimayini kanye nalolo oluthinta isiteleka epulazini lamagilebhisi eWestern Cape, waphinde wakhuluma ngendima yezinyunyana zabasebenzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Usindiswe ngamaphoyisa ‘umdlwenguli’Comment on this story
NOKUBONGWA PHENYANE
Ebika eNew Hanover
KUSIZE ukuba khona kwamaphoyisa besho ukulidla balifele ibhungu elisolwa ngokudlwengula ugogo oneminyaka engu-94 endaweni yakwaSwayimane.
Izolo umphakathi wakule ndawo utheleke ngamatekisi wagcwala enkantolo yeMantshi eNew Hanover lapho bekuvela khona uKhulekani Ndlela (28), obhekene namacala amabili elokugqekeza ngenhloso yokudlwengula nelokunukubeza ngokocansi.
Lo mlisa kuthiwa ngoMgqibelo ebusuku wagqekeza emzini walo gogo wafika wamdlwengula elele nabazukulu bakhe ababili.
Umphakathi nabantu abadala obekukhona kubo nogogo bagcwale inkantolo bekhuza iziqubulo, bephethe izingqwembe ebezibhalwe ukuthi umsolwa angayitholi ibheyili.
Ngaphakathi enkantolo ngesikhathi engena umsolwa ubembozwe ubuso ukuze abezindaba bangamthwebuli izithombe. Kube nokuhhumuzela abanye bechapha inhlamba ngesenzo sakhe esifaniswe nobulwane.
Umshushisi, uMnuz Jabulani Maphumulo, uthe akumele umsolwa anikezwe ibheyili ngenxa yesigameko asenzile.
“Inkanto-lo kumele kube yinto engamele nakancane ize iyicabange ukunikeza umsolwa ibheyili njengoba eyingozi emphakathini futhi ngisho angaphumela ngaphandle impilo yakhe ingaba sengcupheni,” kusho uMaphumulo.
IMantshi, uNkk Virushka Jamuna, ithe ngenxa yezizathu ezibekwa ngumshushisi futhi ezizwakalayo, uNdlela uzohlala ezitokisini.
Leli cala libe selihlehliselwa u-Agasti 3, nalapho kuyobe sekuzwakala ukuthi uyayithola ibheyili noma cha.
Izinhlangano ezikumfelandawonye oholwa i-ANC, okukhona kuzo iCosatu, SACP, ANCYL ne-ANCWL ziphelezelwa nguNgqongqoshe wokuThuthukiswa koMphakathi uNkk Weziwe Thusi nazo bezikhona.
UNkk Thusi uthe kumele nakanjani kuzame ukuvikelwa abantu abadala emphakathini.
UNkk Julia Hadebe (67), onguma-khelwane walo gogo uthe sebehlala ngokwesaba ngemuva kwalesi sigameko.
“Sengihlala emizini yabantu njengoba nami ngihlala nabazukulu nje. Sicela uhulumeni angalinge amdedele lo mfana ngoba asisamfuni nathi emphakathini,” kusho uNkk Hadebe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone-17 kuwa ibhilidi eGibhithe
2013-01-16 16:09
Cairo - Okungenani abantu abangu-17 bashonile kwathi abanye abayisishiyagalombili balimala ngesikhathi kuwa ibhilidi elinezitezi ezingu-12, edolobheni lase-Alexandria, eGibhithe, kusho izindaba ze-AFP.
Abantu abaningi kubikwa ukuthi bavaleleke ngaphansi, kanti abatakuli basendaweni yesehlakalo.
Abatakuli bahlenge abantu abayishumi, ngesikhathi kuwa leli bhilidi eliyikhaya emindenini engu-24, kusho isikhulu sezokuphepha.
IGibhithe ihlaselwe yizehlakalo eziningi zokuwa kwamabhilisi, lokhu kuthiwa kungumthelela wokungahleli kahle izinto ngesikhathi kwakhiwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Angeke esaligqoka ijazi obeyofesela owobuphoyisaComment on this story
NONTUTHUKO NGUBANE
BEKUMELE athole iziqu zobuciko ngo-Ephreli nonyaka oshone kwabayisikhombisa emuva kokuyofesela umsebenzi wokuba yiphoyisa lomgwaqo kwabangu-34 000 enkundleni iHarry Gwala, eMgungundlovu.
UMnuz Sanele Ngcobo (22) waseSobantu, khona eMgungundlovu ubenza unyaka wokugcina oNgoye, ushiye umndeni udangele njengoba engeke esathweswa imiyezane yakhe yezifundo zobuciko (BA in Arts).
Ubabekazi kaSanele uNksz Nonjabulo Ngcobo, uthe abakwazi ukuchaza ubuhlungu ababuzwayo njengoba eshone eyofesela umsebenzi abewuthanda.
“USanele waqeda ibanga leshumi wathi ufuna ukuba yiphoyisa lomgwaqo, ngathi kumele ayofunda esikoleni ukuze abe nekusasa.
“Yize ubefunda unyaka wakhe wokugcina oNgoye kodwa kuthe sekuvela ithuba lomsebenzi wamaphoyisa wafaka isicelo sakhe. Wayejabule ngendlela eyisimanga ngoba ubesezothola ithuba lokwenza into ayithandayo.
“Okubuhlungu kakhulu ukuthi ufike walahlekelwa impilo yakhe, manje ngeke esazithola neziqu zakhe,” kusho uNksz Ngcobo.
Cishe uSanele nguyena omncane kunabo bonke abashonile emuva kokugijima ibanga lika-4km ngemizuzu engu-30 ngoLwesine oludlule.
UMnyango wezokuThutha KwaZulu-Natal wakhipha isitatimende sokuthi kuzoba nophenyo ngalokhu.
Umndeni wakhe ukhale ngesikhathi asihlala eHarry Gwala uSanele engakagijimi nothe okuningi kuzovela ocwaningweni lwesidumbu ukuthi ubulawe yini.
“Okusiphatha kabi wukuthi ufike ngehora lesithupha ekuseni kodwa waze wagijima ngehora lesithupha ntambama.
“Ubehambe ekhaya engenalutho, sabe sesithola ucingo ukuthi ungeniswe esibhedlela. Waphuthunyiswa wayohlizwa, kwaba ukushona kwakhe ngoLwesihlanu.
“Silinde umbiko kadokotela ukuze sithole ukuthi inkinga yaba kuphi ngalokhu kugijima,” kusho uNksz Ngcobo.
Umngani kaSanele, uNhlaka Khoza uthe usashaqekile namanje, wagxeka uMnyango ngokungahleli isikhathi esifanele sokuhlola abantu ngokubagijimisa.
“UMnyango kwakungamele ugijimise abantu elangeni elalishisa ngaloluya hlobo.
“Ngisho kwi-Comrades abantu bagijima ebusika ngenxa yokushisa kwelanga, namanzi bayanikezwa endleleni,” kusho uNhlaka.
Umndeni wakaNgcobo uthe izikhulu zoMnyango sezibavakashelile ukuzobhonga emswaneni futhi zacela nohlu lwezinto abazozidinga zomgcwabo.
USanele uzofihlwa ngoLwesihlanu.
Inhlangano emele amabandla iKwaZulu-Natal Christian Council nayo izwakalise ukuthi ifuna kuqokwe ithimba elizimele elizophenya ngalesi sigameko nefuna kubhekisiswe ukuthi kungamenywa kanjani abantu abangu-34 000, ekubeni kunemisebenzi engu-90.
UMnuz Kwanele Ncalane okhulumela uMnyango ubengatholakali ukuze aphawule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANCYL izophumela obala ngamagama abaholi
2012-10-01 16:40
Johannesburg - I-ANC Youth League izomemezela ngoLwesithathu ukuthi yimaphi amagama ewaphakamisayo ukuthi avotelwe okhethweni lwezikhundla eMangaung ngenyanga kaDisemba, kusho umkhulumeli wophiko uThabo Kupa.
"Sizokwenza lesi simemezelo ngoLwesithathu," kusho uKupa ngoMsombuluko.
UKupa uphikile ukuthi vele ubuholi obuphezulu ophikweni sebuqedile ngokuqokwa kwamagama, uthe abakafinyeleli esinqumweni esingujuqu.
"Ubuholi obuphezulu bophiko obuholwa yiphini lomholi uRonald Lamola, luzokwenza isinqumo esingujuqu esizokwaziswa ngoLwesithathu.
Uma sekwenziwa isimemezelo, uphiko luzophinda lubeke imigomo elizoya nayo emhlanganweni waseMangaung.
Ngempelasonto kuvulwe ngokusemthethweni ukuphakamiswa kwamagama obuholi obuphezulu, obuzovotelwa emhlanganweni weqembu ngenyanga kaDisemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sezikulungele ukufunda ezinye izikoleComment on this story
MHLENGI SHANGASE noBONISWA MOHALE
NJENGOBA namhlanje kuvulwa izikole ezindaweni ezigudle ugu okubalwa neKwaZulu-Natal, abafundi ababalelwa ku-250 000 bazongena ngokokuqala ngqa esikoleni bezokwenza uGrade 1.
Laba bafundi benza u-1 million wabafundi abazokwenza leli banga ezweni lonke njengoba lesi sifundazwe sihamba phambili ngesibalo sabafundi ezikoleni.
UMnyango wezeMfundo ufuna ukuthi eminyakeni emithathu ezayo sinyuke isibalo sabafunda ezikoleni zesifundazwe babe ngu-3 million. Okwamanje bangu-2.8 million.
UDkt Nkosinathi Sishi, oyinhloko yalo mnyango, uthe kuzoba nezinguquko emfundweni ikakhulu kwaGrade 4, 5 no-Grade 6.
USishi uthe zizokwehliswa izifundo ezenziwa ngabafundi kula mabanga zisuka kweziyisishiyagalombili ziye kwezeyisithupha.
“Kuzohlanganiswa izifundo, ezobuciko zizohlanganiswa ne-life orientation, kuthi ezobuchwepheshe zihlanganiswe nesayensi. Lezi zifundo ziyadlelana kanti kuzonika isikhathi esiningi manje sokuthi zenziwe uma sezihlanganisiwe,” kusho uSishi.
Uthe bazobhalela bonke abazali bezingane ezizokwenza uGrade 1 bebazisa ukuthi yiziphi izinto okumele bazilindele nanokuthi yikuphi lapho kumele babhekisise khona ngoba bafuna ukuthi babambe iqhaza emfundweni yezingane zabo.
Uqhube wathi uyehliswa nomthwalo obhekene nothisha wathi uhlelo lokuphucula imfundo i-Curriculum Assessments Policy Statements (Caps) ebalula ukuthi isifundo kumele sifundwe isikhathi esingakanani nezinto okumele zifundwe, izofakwa kulokhu kwaGrade 4, 5, 6 noGrade 11.
“Ngonyaka ozayo iCaps izofakwa kwaGrade 7, 8, 9 noMatric. Uhlelo lokuthi isiNgisi sifundwe zisuka amadaka luvele lukhona, ngakho lezi ezinye izinhlelo zizoqinisa lapho sivele sigijima khona,” kusho uSishi.
USishi ugxeke kakhulu othishanhloko abasaqhubeka nokubamba imiphumela yabafundi ngoba bengayikhokhile imali yesikole noma belahle izincwadi.
ELihlithemba Comprehensive eNdwedwe uthishanhloko wakhona ubambe imiphumela yabafundi abangazange bawukhokhe “umnikelo” ka-R130 ayewuclelile.
Omunye wabazali okhulume neSolezwe ocele ukungadalulwa, uthe lesi sikole akukhokhwa nhlobo kusona imali yokufunda kodwa uthishanhloko uyifuna ngodli.
“Akukhokhwa nhlobo kulesi sikole kodwa uthishanhloko wacela ukuthi sinikele ukuze kukwazi ukukhokhela ezinye izinto. Abazali kuphoqeleke ukuthi bayoboleka izimali bengenazo ngoba uthishanhloko ugweve namaripoti,” kusho lo mzali.
USishi uthe babathathela izinyathelo abenza lokhu ngoba bahlezi belishumayela leli vangelo lokuthi imiphumela ingabanjwa.
“Othishanhloko abenza lokhu ababikwe ngoba sihlezi sishumayela ivangeli lokuthi ayingabanjwa imiphumela. Kuyicala elibovu ukubamba imiphumela yomfundi angiyiphathi-ke uma isikole singakhokhisi mali,” kusho uSishi.
Izolo esikoleni samabanga aphezulu esiseNanda iZiphembeleni Secondary School, othisha bebematasa belungiselela ukuvulwa kwezikole.
Okuphawulekayo ngalesi sikole wukuthi utshani bebunqunyiwe, othisha bephethe ama-timetable abo futhi nohlu lwezingane ezizofunda emakilasini ahlukene selukhona.
Ngokusho kukaMnuz Khetha Dladla oyiNhloko yesifundo zeSayensi kulesi sikole, izingane zizoqala ukufunda namhlanje ngoba bona sebekulungele ukufundisa.
Uthe izingane zabo angeke zibe wuvanzi namuhla ngoba wonke uthisha uyazi ukuthi uzobe ekuphi.
Yize bekusafika izingane ezizocela isikhala sokufunda kulesi sikole, uDladla uthe bazozibheka kodwa lezo abanazo ezingu-689 seziyazi ukuthi zizofunda kuphi.
Labo abanenkinga yokubhalisa ezikoleni noma ngabe ngeyezincwadi ezingafikanga bangafonela ku-0860596363 okuyinombolo yesikhungo soMnyango wezeMfundo esizobhekela izinkinga ezikoleni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Asazicanasela amankentshane eKZN
2012-04-12 08:20
Johannesburg - Awakatholakali amankentshane amabili okubikwe ukuthi agcwele izigange ngasoLundi, kusho eZemvelo KwaZulu-Natal Wildlife ngoLwesine.
"Sizamile ukuwaholela ogibeni kodwa awazange eze," kusho okhulumela inhlangano uMusa Mntambo.
Lezi zilwane kukholakala ukuthi ziyazicanasela endaweni ephakathi kwasoPhapha Game Reserve neNtibane Lodge.
Kubonakale lokhu emuva kokuthi kukhona ababike ukuthi babone ibhubesi, nokuthe uma kuhlolwa amanyela ezidladla kwatholakala ukuthi akusiwona awebhubesi kodwa awamankentshane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudlwengulwe intombazane e-E Cape
2013-02-19 16:22
Johannesburg - Intombazane eneminyaka engu-16 ubudala idlwenguliwe endaweni yaseNcihana e-Elliotdale, kusho amaphoyisa ase-Eastern Cape ngoLwesibili.
Okhulumela amaphoyisa uMajor Zamukulungisa Jozana uthi intombazane ibiya ekhaya ngoMsombuluko ebusuku, ngesikhathi ihlangana nomlisa oyimise ngenkani ethi ufuna ukukhuluma nayo.
"Indoda ibe isiphoqa intombazane ukuthi igoduke nayo, yafike yayidlwengula iphindelela," kusho uJozana.
Amaphoyisa athungatha umsolwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sebezitholele ithoyizi kuCele - Umbiko
2012-03-26 09:57
Johannesburg - Lowo okhulumela uKhomishana wamaPhoyisa osamisiwe uBheki Cele useshiye angalazi kuSunday Times ngombiko walo wokuthi uCele wasayina ithenda ka-R26m yeNdebe yoMhlaba engaqondakali.
"Kungani kumele kube nguCele umuntu omubi lana, yiSunday Times kuphela eyaziyo," kusho uVuyo Mkhize esitatimendeni emele uCele.
"ISunday Times ikhethe ukubhekisa izibhamu zayo zokuchema ngakuCele njengenjwayelo."
Uthe uCele usephenduke "ithoyizi" laleli phephandaba.
Leli phephandaba libike ukuthi inkontileka eyanikezwa uThoshan Panday, nongumnikazi weGoldcoast Trading, ayizange ikhangiswe njengethenda.
Le thenda kwakungeyokuhlinzeka amaphoyisa angu-1 280 ngendawo yokuhlala ngesikhathi seNdebe yoMhlaba ka-2010.
Leli phephandaba liphinde laveza nokuthi amaphoyisa amathathu asezikhundleni eziphezulu anikezwa izipho nguPanday, ezicabela indlela ukuze athole leli thenda.
UMkhize akazange aziqinisekise noma aziphike lezi zinsolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Amazwe e-Brics awahwebelane wodwa'
2011-04-18 10:31
Johannesburg - UNgqongqoshe wezoHwebo neziMboni uRob Davies uthi amazwe e-Brics angabona ukudlondlobala kweminotho yawo uma engase ahwebelane wodwa ngaphandle komxhumanisi, yikhona bezogwema iDola noPondo, kibuka i-East Coast Radio.
Bekumele kube eminye yemibono ehlaluke engqungqutheleni yesithathu phakathi kweBrazil, Russia, Ndiya, China neNingizimu Afrika.
UDavies, ekhuluma nabezindaba ePitoli izolo, uthe uhlelo olufana nalolu lungasusa "umxhumanisi" kanti futhi lingasiza ekongeni imali eningi.
Lo mbono kaDavies uvuse umbuzo wokuthi la mazwe azolibala kanjani izinga lokuhwebelana.
UDavies ugcizelele ngokuthi uhlelo olufana nalolu luyadingeka eminothweni yamazwe omhlaba ukuze ikhule ngokushesha.
- News24


text:
Ubulewe ogxobe isikhothane
2012-11-29 14:05
Gladys Machakela noYanga Soji, Daily Sun
Bloemfontein - Kuthe uma kungena ingoma emshaya ngaphakathi, uTshepo Ntahane, 23 wenza into yamehlo eshibhini edansa ezephula kanti kuzokwenzeka iphutha kunyatheleke isikhothane ebesigqoke i-carvela ka-R1 200.
UNtahane uxolisile wacabanga ukuthi isidlulile kanti cha isikhothane simlinde ngaphandle, wathi uma ephuma samdubula ekhanda.
Iphephandaba iDaily Sun lithe uNtahane ushonele esibhedlela iPelonomi, eBloemfontein.
Umngani kaTshepo uNkosinamandla Mokoena, uthi bebezijabulisa eshibhini ngesikhathi kungena ingoma ethandwa nguTshepo, iStokvel, eculwa nguMahoota.
“UTshepo ube esesukuma edansa, ngebhadi wanyathela isikhothane ngamateki akhe eSoviet. Uxolisile kodwa kwacaca ukuthi lona akanalo uxolo ngoba ube esemdubula ngesikhathi siphumela ngaphandle."
Umama kamufi uMpho Kgiba, uthe ufike eshibhini selidume ledlula.
Okhulumela amaphoyisa uConstable Masilela Langa uthe sekuvulwe idokodo lokubulala, akukaboshwa muntu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Siphelile isiteleka sodokotela eMoz
2013-01-16 10:01
Maputo - Odokotela abebesesitelekeni eMozambique babuyele emsebenzini ngemuva kwezinsuku eziyisishiyagalolunye ngemuva kokusayina isivumelwano samaholo nohulumeni.
"Sifinyelele esivumelwaneni kanti ngo-Ephreli izoqala ukunyuka imiholo," kusho ongumengameli weMedical Association eMozambique uJorge Arroz.
Odokotela baduba imijovo ngesonto eledlule bekhala ngamaholo angakhushulwa ngendlela kule minyaka engu-20 eyedlule.
Uhulumeni ugxeke lesi siteleka wathi asikho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
ISafa ilwa nabazehlisa iminyaka
2012-11-27 14:02
Johannesburg - Inhlangano yebhola yakuleli iSouth African Football Association isihambe olude ukhalo emizamweni yayo yokulwa nokuzehlisa iminyaka kwabadlali.
Isikhulu esiphezulu seSafa uRobin Petersen uthi babe nesivumelwano nabeGerman
Football Association, sokuthi basebenzise imishini yabo esezingeni eliphezulu, imishini izoqala ukusetshenziswa ngonyaka ozayo, uma kudlalwa imidlalo yezifunda nezifundazwe.
Imishini izophinda iqinisekise ukuthi okungenani abadlali abangu-3 million bazobhalisa ngokusemthethweni, kube abaqeqeshi nabasizi babo, kuphinde kubhaliswe amaqembu okungenani angu-20 000.
"Lokhu kuzosiza kakhulu ekulweni nokuzehlisa kweminyaka kwabadlali, abadlali bazobhaliswa besebancane. Angeke neze kube lula ukuthi belokhu beshintshashitsha iminyaka yabo," kusho uPetersen etshela abezindaba zeSowetan.
"Sichithe izinyanga ezingu-18 sicwaninga uhlelo oluhamba phambili emhlabeni, sinqume ukusebenzisa imishini lena yaseGermany."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Isiphepho sicekele phansi izindlu eKZN
2012-12-10 10:04
Durban - Zibalelwa ku-450 izindlu ezicekeleke phansi njengoba bekunesiphepho eMnambithi, enyakatho neKwaZulu-Natal, kanti kuthiwa isimo sezulu esingesihle sisazoqhubeka, kubika izindaba zeSABC.
Okhulumela eziphathelene nezinhlekelele kulo mkhandlu uDan Mkhize uthe abethimba lezinhlekelele sebeqalile ukunikezela ngosizo kulabo abathintekile.
UMkhize uthi bathole noxhaso lwezingubo, ukudla nezinye izinsiza ezinhlanganweni ezingekho ngaphansi kukahulumeni.
Kuwe izindlu, ezinye zaphephukelwa wuphahla.
Ube esexwayisa abantu ukuthi bahlale beqaphile njengoba kubikwa ukuthi sizoqhubeka isimo sezulu esingesihle kulezi zinsuku ezizayo.
Kuthiwa lesi siphepho besihambisana nesichotho.
Abangenazindawo bakhosele emahholo omphakathi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umqeqeshi uselahle ithemba ngoTenge?Comment on this story
ZAKHELE XABA
ILAHLISA ngethemba inkulumo yomqeqeshi kaNoni “She Bee Stingin” Tenge okunovalo lokuthi angase ephucwe isococo se-IBF Female welterweight osekuphele unyaka engayitholi impi yokusivikela.
Yize uBoy Boy Mpulampula ekuveza ukuthi ayikho incwadi esithunyelwe yi-IBF ebanqumela ugwayi katiki ngebhande kodwa uzwakale eseliphonsile ithawula ngokugcina isicoco sokuqala se-IBF kwabesifazane kuleli. UTenge wanqoba leli bhande ngoJuni 11 nyakenye ehlula uDaniella Smith waseNew Zealand empini eyayiseCarnival City, eGoli. Kwakuthiwa uzosivikela ngoMashi.
“Uma lihamba ayikho into esingayenza, kulungile. Sizoqala phansi sizame ukulwela elinye,” kusho uMpulampula obuye aqeqeshe umpetha womhlaba uNkosinathi “Mabere” Joyi.
“Kuze kube yimanje alukho usuku lwempi esisatshelwe lona. Noma sixhumana nophromotha (Branco Milenkovic) ayikho into ecacile asitshela yona.”
Ukhuluma kanjena nje, uMpulampula kunezindaba zokuthi ngasekuqaleni kwesonto bekufanele igunya lokusingatha le mpi libangwe esidlangalaleni ngoba uMilenkovic waphumela obala ngokuthi akanayo imali eyanele. Lo phromotha ukhala ngokuthi izimpi azivezwa kuthelevishini futhi yize uTenge ephakamisa izwe laseNingizimu Afrika kodwa akekho ofuna ukuphonsa itshe esivivaneni ukumelekelela okuhlanganisa uhulumeni.
“Ngizwile ukuthi bekufanele libangwe ngoJuni 25 kodwa angikholwa ukuthi kunjalo. Ngicabanga ukuthi ubemane ethusa uhulumeni nje. Okwamanje akukho okuphathekayo esitshelwe khona,” kusho uMpulampula.
UTenge wenqabile ukuphawula ngesimo abhekene naso sokulahlekelwa yibhande aqophe ngalo umlando kuleli. Nangesikhathi enqoba nyakenye abathandi besibhakela kuleli bezwa ngendaba njengoba impi yakhe yayingakhonjiswa kuthelevishini.
Kwenzeka lokhu nje, nompetha we-IBO uTshifhiwa Munyai ubhekene nokufanayo njengoba sekuphele unyaka engasivikeli esakhe. Utshele leli phephandaba emasontweni adlule ukuthi uselindele noma yini ngebhande lakhe alijulukela kanzima. Sekungumlando ukuthi uMzonke “The Rose of Khayelitsha” Fana wayengumpetha we-IBF aphucwe yona engayivikela-nga. Kwehlula noma eseyokhala kuNgqongqoshe wezeMidlalo uFikile Mbalula neBoxing South Africa (BSA) kodwa kwanhlanga zimuka nomoya. Watshelwa yiBSA ukuthi akayeke ukukhalela ubisi oseluchithekile kodwa abuyele ejimini.
Imizamo yokuthola uvo lukaMilenkovic ayiphumele-langa njengoba ebengayiphendulanga imibuzo abethunyelelwe yona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngizokwenza okushiwo yi-ANC: CeleComment on this story
CELANI SIKHAKHANE
OWAYENGUKHOMISHANA wamaphoyisa kuleli uMnuz Bheki Cele uthi akasoze afaka isicelo ku-ANC uma kukhona iqhaza afuna ukuba nalo ezinhlakeni zale nhlangano kodwa uzimisele ukwenza noma yini uma ayobe ekhethelwe kuyo ngamalungu alo mbutho.
UCele ukhulume kanje ngesikhathi ephawula ngokuthi ngabe usenaso yini isifiso sokuthi kube neqhaza alibambayo ku-ANC njengoba kungekho akwenzayo selokhu akhishwa ekomitini lesigungu esiphezulu ngesikhathi eyofakwa emaphoyiseni.
“Selokhu ngaba yilungu le-ANC kusukela kudala kuze kube yimanje futhi kuyoze kube phakade kodwa angikaze ngifake isicelo sokufuna ukuthi kube khona engikwenzayo enhlanganweni, kuzo zonke izinhlaka esengike ngaba kuzo ngiyakhethwa. Okusho ukuthi uma i-ANC inquma ukungijuba ekutheni ngenze noma yini ngiyovuma ngikwenze lokho,” kusho uCele.
Ngesikhathi uCele exoshwa emaphoyiseni akukho lapho abesegxile khona ngokwe-ANC njengoba yamkhipha ku-NEC ngenhloso yokuthi kungabi bikho ukushayisana phakathi komsebenzi wakhe nezombusazwe.
Lo mholi uthathwa njengalabo abasemkhankasweni wokuthi kuchithwe uMengameli Jacob Zuma ekutheni athathe ihlandla lesibili.
Ngaphandle kwalokho kuke kwavela ukuthi kunabaholi be-ANC esifundazweni abazama ukushaya uCele ngesithende kangangokuthi uma kukhona umcimbi weqembu okufanele ayokhuluma kuwo uyahlehliswa noma kungayimuntu.
Nokho uNobhala uMnuz Sihle Zikalala useke wakuchitha lokhu wathi i-ANC akekho umuntu oyilungu layo emkhiphela ngaphandle noma emkhipha inyumbazane uma kunezinto zenhlangano.
Kumanje uCele usebonakala ematasa egatsheni le-ANC langakubo eLamontville, eThekwini lapho okuqhubeka khona imihlangano yokubhunga ngezindaba zaseMangaung.
Khonamanjalo uCele uzwakalise ukukhathazeka ngokugxekwa kwamaphoyisa uma elwa nezigebengu eziyingozi wathi sekuyacaca ukuthi osekuzokwenzeka uma ebona izigebengu zihlomile uzobaleka ukuze avikele ukudubulana nazo ngoba zona zisuke zidubula.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
USteenkamp uzolothiswa namhlanje
2013-02-19 08:01
Pretoria - Intombi ka-Oscar Pistorius ebulewe kulindeleke ukuba ilothiswe ngosuku olufanayo nalapho lo msubathi ezovela enkantolo ukuyofaka isicelo sebheyili, nalapho kulindeleke khona ukuthi akhanyisele abantu ngokwenzeka ngosuku lwesigameko.
Unobuhle uReeva Steenkamp, 29, wadutshulwa amahlandla amane ekuseni ngoLwesine, washonela endaweni yesigameko, emzini kaPistorius osePitoli.
Umndeni kaPistorius usamile kwelokuthi ubufakazi buzotshengisa ukuthi "lesi sigameko sasingahleliwe futhi u-Oscar wayengaqondile ukubulala uReeva".
Abameli bakaPistorius kulindeleke ukuthi bandlalele inkantolo ngokuthi "kunezimo ezihlukile neziphoqayo" ukuba umsolwa adedelwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Uhlelo olusha kwabamakela uMatricComment on this story
MHLENGI SHANGASE
ZIZOGAYA ngomunye umhlathi izinto kothisha abamaka amaphepha kaMatric kuleli njengoba bezokhethwa ngokwemiphumela yezivivinyo abazozibhala kulezo zifundo abazifundisayo.
Othisha abazothola ngaphansi kuka-60% kulezi zivivinyo ngeke baze bavunyelwe ukuthi bamake kodwa bazoqeqeshwa, banikwe ithuba lokuthi baphinde babhale lezi zivivinyo ngonyaka olandelayo.
Lolu hlelo kulindeleke ukuthi luqale noma yinini njengoba ingcabha isisemphakathini wakuleli ukuthi uphawule ngalo zingakapheli izinsuku ezingu-14 uma seluqalile.
Izinyunyana zothisha zikhala ngokuthi uMnyango weMfundo eyisiSekelo, oholwa nguNkk Angie Motshekga awuzange uzazise ngalolu hlelo njengoba bekumele luqale kubhungwe ngalo emkhandlwini i-Education Labour Relations Council ngaphambi kokuba kufakwe osopolitiki.
Ngokwe-Government Gazette engunombolo 35631, othisha abazothola kusuka ku-80% kuya ku-100% bazoqokwa ukuba bamake iminyaka emithathu. Ngemuva kwale minyaka bazophinde babhaliswe lezi zivivinyo.
Abathole kusuka ku-60% kuya ku-79% bazokwamukelwa ukuthi bamake kodwa bese beqeqeshwa izinsuku ezintathu ngaphambi kokuba bamake. Njalo ngonyaka bazobhala izivivinyo baze bathole ngaphezulu kuka-80% ukuze banikwe inkontileka yeminyaka emithathu.
Othisha abamakayo bathola kusuka ku-R12 000 ngezinsuku ezibalelwa kweziyishumi abazimakayo. Okhulumela uNkk Motshekga, uNksz Hope Mokgatlhe, uthe bazoqala bacubungule yonke imibono yabantu ngaphambi kokuba baqalise lolu hlelo.
Uthe lolu hlelo luzosiza othisha wathi balwa nokuthi kube nabafundi abangeke baphumelele ngenxa yamaphutha enziwa ngabamakayo. UMnuz Allen Thompson, oyiPhini likaMengameli weNatu, uthe yize bengaphikisani nalolu hlelo kodwa abelweseki.
“Kushiya imibuzo indaba yokuthi uNgqongqoshe ajahe ukufaka le ndaba ePhalamende kunokuthi iye kwi-ELRC lapho ibizobhungwa khona. Indlela othisha abamaka ngayo ayifani ngakho kudingeka abafundi bachazelwe ngale ndlela ngoba basuke beqala ngqa ukumakelwa abantu abangabazi,” usho kanje.
UNobhala Jikelele weSadtu, uMnuz Mugwena Maluleka, uthe bayaluqabuka lolu hlelo basalinde uNgqongqoshe aye kwi-ELRC ayobachazela ngalo.
“Izindaba ezithinta ukushintsha kwezimo zokusebenza kothisha zibhungwa kulo mkhandlu ngakho sisamlindile uNgqongqoshe eze ezosichazela khona,” kubeka uMaluleka.
Umphakathi unamasonto amabili ukuthi uphawule ngalolu hlelo kanti bangathumela ifax ku-012 328 2898.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC— Lanxa ikomishini yezokhetho iZimbabwe Electoral Commission isole uhulumende ngokwehluleka ukuyipha imali yokuqala uhlelo lokubhalisa abalelungelo lokuvota, sokuvele ukuthi iZEC yiyo eyaphambanisayo ngoba iphe uhulumende uluhlu lwendleko zayo sokusele ilanga elilodwa kuphela ukuthi iqalise umsebenzi.
Iwofisi yenhloko kahulumende uMnu Morgan Tsvangirai yiyo ephiwe umlandu wokulungiselela ukhetho lonyaka isebenzelana leZEC.
Ikomishini le ibimele iqale ukubhalisa abantu mhlaka 3 kulinyanga, kodwa iwofisi kaTsvangirai ithi yamukele indleko yeZEC mhlaka 2.
Ngalokho, bekungeneliseki ukuthi iwofisi le ikhulumisane lohulumende ikhitshwe imali sokusele ilanga elilodwa kuphela.
Umphathintambo wezemithetho uMnu Patrick Chinamasa ekhuluma ngeviki edluleyo, usole uTsvangirai ngokwehluleka ukutholisa iZEC imali.
Umsekeli kamgcinisihlalo walikomishini uNkosikazi Joyce Kazembe laye utshele iStudio 7 ngeviki edluleyo ukuthi behluleke ukuqala umsebenzi ngoba uhulumende engabaphanga mali.
Kodwa isikhulumeli sikaTsvangirai uMnu William Bango uthi iZEC yiyo eyaphambanisayo ngoba ingaphumanga loluhlu lwendleko zayo kusalesikhathi.
IZEC ithi idinga izigidi ezingamatshumi amabili lanye $21 million ukubhalisa abalelungelo lokuvota kanye lokuqhuba ukhetho.


text:
Izelamani zidla izilwane ezifile
2012-07-20 10:02
Phetolo Motloutsi, Daily Sun
Johannesburg - Bavuka ekuseni bahambe bethungatha izinja, amakati, izinyoka nanoma yini efile kuze bezokuthatha kube yikona kudla kwabo kosuku, kubika iDaily Sun.
UJoseph Shandukani nomfowabo uPeter, bahlala endaweni ekuthiwa kuseThemba eTshwane.
Lezi zelamani zaqala ukuphila le mpilo kusukela ngonyaka ka-1994, ngesikhathi uPeter ephelelwa ngumsebenzi.
Umakhelwane utshele iphephandaba wathi laba bazingela izilwane ezifile bese bezihlinza zibe ngukudla kwabo.
“Uma bebuya nesilwane, basilengisa esihlahleni basihlinze benze umqwayiba noma isishebo. Bathatha isikhumba basibeke phezu kophahla," kusho umakhelwane.
Umakhelwane uthe lezi zelamani aziphilile kahle ekhanda.
“Sesiphile le mpilo iminyaka engu-18,” kusho uPeter.
NgeMandela Day, ikhansela laku-ward 74 uJabu Sibaya uthe uzozamela laba umsebenzi.
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kushone 8 emayini e-Iran
2012-12-19 12:16
Tehran - Kushone abantu abayisishiyagalombili ngesikhathi kuwa ingxenye yemayini yamalahle e-Iran, kubika i-IRNA News Agency kucashunwa isikhulu esithe leli nani linyukile lisuka ebantwini abane.
"Sithole izidumbu ezinhlanu ebusuku ngoLwesibili, ezintathu zakhishwa ngoLwesithathu," kusho u-Ahmad Talebian Moqadam,
nongumholi waseTabas lapho kwenzeke khona le nhlekelele ngoLwesibili ekuseni.
UTalebian Moqadam uthe lokhu kwenzeke ngesikhathi "umhhume wemayini uwa nokudale ukuthi kube negesi engadingeki ngaphakathi".
ITabas iqhelelene neTehran ngamakhilomitha angu-555.
- Landela
IzindabaNews24 kuTwitter
- Sapa - AFP


text:
Basenkantolo abomkhonyovu wama-ATM
2013-01-15 10:04
Durban - Kulindeleke ukuthi bavele eNkantolo yeMantshi yaseMgungundlovu abasolwa abayishumi abathinteka ngohide lwezigameko zokuqhunyiswa kwama-ATM kuleli, kubalwa naKwaZulu-Natal, kubika iNewswatch.
Uphiko loKlebe lubophe la madoda ngempelasonto ehamba ngetekisi esuka eGauteng.
Kukholakala ukuthi abasolwa, nabahlala ehostela eliseGoli, badabuka eKZN.
Lezi zigilamkhuba zibe seziholela lolu phiko emzini oseManguze.
Okhulumela oKlebe uPaul Ramaloko uthi bathole izibhamu ezine, okubalwa ne-AK47, kulo muzi kanjalo neziqhumane nemoto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umehlokaboni ngababulala imenenja
2012-06-27 10:02
Johannesburg - Isitolo sakwaSpar sesikhiphe umehlo kaboni ka-R100 000 kunoma ngubani ongasiza kutholakale izigilamkhuba ezadubula zabulala imenenja yesitolo mhlaka 10 Juni.
Isikhangisi sikhishwe ephephandabeni iBeeld ngoLwesithathu.
Ukuhlasela kwenzeka ngesikhathi izigilamkhuba zizobamba inkunzi kuSpar oseJukskei Park.
Lesi sehlakalo saqoshwa ngamakhamera eCCTV, mhla zintathu kuwona uJuni kwahlaselwa esitolo sotshwala eMelville, amaphoyisa akholwa wukuthi zombili izigameko zenziwe ngabantu ababodwa.
Isikhangisi esisephephandabeni ziveza umfanekiso wezigilamkhuba owaqoshwa ngaphambi kokuthi kudutshulwe uPaul Androliakos.
Kuyacelwa ongaba nolwazi ashayele amaphoyisa enombolweni engu-071 316 8947.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ibhomu libulale 25 e-Iraq
2012-11-06 14:01
Baghdad - Izikhulu e-Iraq zithi imoto ebelihlohlwe iziqhumane iqhume ngasenkambini yezombutho wezokuvikela enyakatho neBaghdad, kwashona okungenani abantu abangu-25 kwalimala abangu-15.
Amaphoyisa athi lokhu kuqhuma kwenzeke ngesikhathi amasosha ase-Iraq ephuma kule nkambu emini eTaji, enyakatho nenhlokodolobha.
Bathi amasosha amathathu aphakathi kwabanye abashonile.
Izibhedlela zikuqinisekisile lokhu kulimala.
Zonke izikhulu ezikhulume nabezindaba abathandanga ukudalula amagama abo ngenxa yokuthi abagunyaziwe ukukhuluma nabo.
- Landela
IzindabaNews24 kuTwitter
- Sapa - AP


text:
Umndeni uphika amahlebezi ngoJub Jub
2012-12-21 13:02
Johannesburg - Umndeni kaMolemo Jub Jub Maarohanye usuwaphebezile amahemuhemu athi lo mculi uzame ukuzibulala njengoba esejele, kubika iphephandaba iThe Star ngoLwesihlanu.
UMaarohanye uzodlela uKhisimusi wakhe wokuqala ejele ngemuva kokuthola iminyaka engu-25 esezikhindini ngemuva kokulahlwa yicala lokubulala izingane zesikole ezine eSoweto ngesikhathi kwehla ingozi kulandela ukwenza ukuqhudelana ngezimoto endaweni engavunyelwe.
Umndeni kaMaarohanye uthe lo mculi uhlalele ethembeni lokuthi usengakwazi ukucela inkantolo ukuba iguqule isigwebo sakhe.
"Angifuni nokuyinaka nje le yokuthi ubezama ukuzibulala ngoba umfana wethu uyazi ukuthi lisekhona ithemba ngempilo yakhe," kusho uMogosi Moleko, nongumalume kaMaarohanye.
UMaarohanye ugwetshelwe ejele eliseGoli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ubiliswe ngamafutha ngumakhelwaneComment on this story
LUNGI LANGA
USINDE kukubi owesilisa waseRichmond Farm okuthiwa ushiswe ngamafutha abilayo ngumakhelwane wakhe ngoba emsola ngokuthi uthathe ingane yakhe ngaphandle kokumazisa.
UMnuz John Mokopane (51) uthi akasalali yizinhlungu zokusha emuva kokushiswa ngamafutha abilayo ngumakhelwane wakhe ngoba ethi uthathe ingane yakhe ena-14 wahamba nayo eyogunda utshani engamtshelanga. Lesi sigameko senzeke emasontweni amabili edlule.
“Ingane kamakhelwane yangilandela ngiya kogunda utshani nezinye izingane. Ngazama ukuyitshela ukuthi ayiphinde ekhaya kodwa yaqhubeka yangilandela,” kusho uMokopane.
Uthe unina wengane, uNksz Sibongile Duma (43), ufonile wamthethisa, wamthuka, wathi wenziwa yini athathe ingane yakhe ahambe nayo engamtshelanga.
“Ngabona ukuthi kungcono ngiyoxolisa ngoba ngangibona ukuthi ngimonile. Ngithe uma ngifika endlini yakhe wangibuza ukuthi ngimfunani, esho engibiza ngekwerekwere. Wangitshela ukuthi uzongibonisa abantu ngoba angibazi,” kuchaza uMokopane.
Uthe wezwa igazi limshiya wasukuma kanti yilapho uNksz Duma esezomthela khona ngamafutha abilayo ayesebhodweni.
Umshise kusuka endlebeni yesokudla, kuya engalweni nasemzimbeni.
Ethintwa uNksz Duma ucingo lwakhe lubanjwe ngomunye othe usasemsebenzini akabuye afonelwe.
Ephinda ethintwa ucingo lubanjwe nguye wathi ucela ukuchazelwa kuqala ngalolu daba anduba aphendule. Ucingo ube eseluvala. Ephinda ethintwa ucingo lwakhe lubanjwe nguNksz Thandiwe Mthembu othe ungumngane wakhe. Uthe umngane wakhe akakwazi ukukhuluma ngoba lolu daba luphenywa ngamaphoyisa. Uthe umngane wakhe wayengaqondile ukushisa uMokopane kodwa wayedinwe kakhulu wahluleka wukuzibamba.
“Akazange abilise amafutha ngenhloso yokushisa lo bhuti kodwa wayelungiselela ukupheka isidlo sakusihlwa ezothosa inkukhu ngamafutha. Umngani wami uhlala yedwa manje uma kufika umuntu wesilisa endlini eyedwa wayengeke angethuki. Futhi wayediniwe ngoba izingane zakhe zihlala zodwa emini le ndoda yahamba nalena ezigadayo,” kusho uNksz Mthembu.
Omakhelwane balaba bobabili abacele ukuba amagama abo agodlwe bathe sibathusile lesi sigameko.
Omunye uthe bezwa uNksz Duma ethi uzomshaya uMokopane kodwa bebengazitsheli ukuthi uzombilisa ngamafutha.
Uthe umakhelwane wabo usebaxakile nabo ngoba ingane yakhe yashisa enye ingane ngesipanji esivuthayo wangayinaka leyo nto wagcina ngokuthi uzokhokha. Namanje kuthiwa yena nesoka lakhe batshele uMokopane ukuthi bazomnika isinxephezelo ngokusha kwakhe.
Okhulumela amaphoyisa, uCol Jay Naicker, ukuqinisekisile ukuthi amaphoyisa aphenya icala lokuzama ukubulala. Kuthiwa uNksz Duma uvele enkantolo yeMantshi eNtuzuma ngoFebhuwari 20, uzophinde avele ngoMashi.
Ungaphandle ngebheyili ka-R1 000.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ufuna ukushaya amagoli uParker
2012-10-09 14:01
Johannesburg - Umdlali weBafana Bafana uBernard Parker uthi uzohamba ngegiya iqembu lakhe iKaizer Chiefs elihamba ngalo uma esemele izwe emdlalweni walo nePoland neKenya.
UParker nguye ongumshayimagoli ohamba phambili kuPremier Soccer League.
"Bangishiya ngaphandle eqenjini lesizwe ngoba ngangingawashayi amagoli," kusho uParker ngaphambi kokuthi iqembu libhekise amabombo ePoland.
"Ngifuna ukwaziwa njengomshayimagoli, kuyangisebenzela. Ngifisa ukuqhubeka ngegiya engidlala ngalo eqenjini lami, eNingizimu Afrika akujwayelekile ukuthi kube khona umdlali ohlale eshaya amagoli, ngifuna ukukwenza lokho."
UParker uthi ufisa sengathi abanye abadlali bangamethemba ekutheni kube nguye ohola abagadli uma sekuqhubeka le midlalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kubuhlungu kakhulu okusehlele - Furman
2013-02-04 08:15
Johannesburg - Iqembu lesizwe iBafana Bafana ishaywe ngo 3-1 kuma-penalty yiMali yase iyaphuma kule midlalo ye-AFCON emdlalweni odlalelwe eMoses Mabhida Stadium ngoMgqibelo.
Ngokombiko we-soccerladuma.co.za, omunye wabadlali abashwebe ama-penalty, uDean Furman ubatshele ukuthi kungumuzwa obuhlungu kakhulu ukuhlulwa ngaleya ndlela.
Lo kaputeni we-Oldham Atheltic kepha uthe iqembu kumele libheke imidlalo ezayo manje njengoba iseminingi ebalulekile abazobhekana nayo.
Uthe abadlali bathanda ukubonga isizwe ngokubeseka ngokupheleleyo wathi baqhubeke ngale ndlela.
"Kubuhlungu, kunzima kakhulu kimina ngoba ngishwebe i-penalty. Umdlalo siwudlale kahle kakhulu kanti manje kumele silwele ukuhlungelwa oweNdebe yoMhlaba," kusho lo mdlali ozinze e-England.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isiphepho sibulale 15 ePhilippines
2012-12-28 14:33
Manila - Isiphepho esinamandla esihlasele ePhilippines ngemuva kukaKhisimusi sibulale okungenani abantu abangu-15 kwathi abayisithupha baduka, kusho uMnyango wezeokuVikela ngoLwesihlanu.
Isiphepho iStorm Wukong sihlasele izifundazwe ezisempumalanga ngoLwesithathu, sadala izikhukhula ezishiye abantu abangu-28 000 bedinga.
Iningi labashonile, babulawe ukugwiliza kwathi abanye bashaywa yizihlahla ebeziwela phezu kwabo abanye bavukwa yisifo senhliziyo, kusho uRosario Cabrera, nokhulumela lo Mnyango.
"Abalahlekile bagugulwe ngamanzi abenamandla ngenxa yokugcwala kwemifula."
- Landela
IzindabaNews24 kuTwitter
- Sapa-DPA


text:
Kufe oyedwa bekhala ngezidingoComment on this story
NONHLANHLA MKHABELA
KUSHONE oyedwa kwalimala kabi ababili emuva kokuthi beshayiswe yimoto ngesikhathi bebhikisha, bevimba umgwaqo uMngeni eSpringfield ongenela emgwaqweni onguthelawayeka uN2 izolo.
Abantu basePuntas Hill bavuke umbhejazane bavala umgwaqo, bashisa amathayi kusukela entathakusa bekhala ngezindlu nogesi.
Kuphazamiseke ukuhamba kwezimoto kulo mgwaqo njengoba laba bantu bebevutha beshaya kwasani oludlulayo.
Okhulumela isibhedlela iKing George, uMnuz Thami Chizama uthe kungeniswe abantu abathathu kulesi sibhedlela kodwa oyedwa wabo ushone ngesikhathi efika.
“Abanye ababili abalimele basesimeni esibucayi,” kusho uChizama.
Kuthiwa laba bashayiswe yimoto umphakathi obuzama ukuyivimba emgwaqweni obekubhikishwa kuwo.
Okhulumela amaphoyisa esifundazweni, uCaptain Thulani Zwane uthe amaphoyisa aphenya icala lokubulala ngokungenhloso nelokushayela budedengu kodwa akukaboshwa muntu.
Uthe kuboshwe abathathu abebeyingxenye yalo mbhikisho, ababekwe amacala okususa udlame emphakathini, bazovela eNkantolo namuhla.
Abahlali bakule ndawo bakhala ngokuthi abanazo izindlu nogesi, imigwaqo ayiphephile njengoba behlala bengenelwa yizimoto ezindlini.
Amalungu omphakathi athe isisusa salo mbhikisho kube ukushona komunye umhlali wakule ndawo ngeSonto ngesikhathi elungisa izintambo zikagesi wezinyokanyoka.
“Asinawo ugesi njengoba sihlala emijondolo ngoba kuthiwa ugesi awungeni emijondolo. Ngeke sikwazi ukuphila ngaphandle kuka gesi yingakho sifaka owezinyokanyoka. Uma bengafuni senze lokho abasakhele izindlu,” kuchaza ilungu lomphakathi.
Bathi bahlangane nekhansela ngesonto eledlule emuva kokushona komuntu owabulawa wugesi babeka izikhalo zabo kodwa labanikeza izimpendulo ezingabagculisi yingakho benqume ukunikela emgwaqweni.
Ikhansela uMnuz Bhekisani Ngcobo lithe kunohlelo lomkhandlu lokufaka ugesi emijondolo oluqhubekayo, elachazela umphakathi ngalo.
“Umphakathi uyazi ukuthi kunohlelo lokufaka ugesi oluzayo endaweni. Emhlanganweni esaba nawo ngachaza ukuthi lolu hlelo alubhekile thina kuphela kodwa nezinye izindawo eziningi ezinemijondolo,” kuchaza uNgcobo.
Ucacise ukuthi kulolu hlelo kukhona abangeke bafakelwe ugesi ngoba ezindaweni zabo kuza izinhlelo zentuthuko esikhathini esingaphansi kweminyaka emibili.
Uthe akanayo impendulo eqondile ukuthi laba abangeke bafakelwe bona bazobe bephila kanjani kuze kufike lezi zinhlelo zentuthuko ezizayo.
Izolo emini bekuqaphe amaphoyisa emgwaqweni uMngeni oseduze nale ndawo, umgwaqo bewumnyama bhuqe lapho kade kushiswa khona amathayi.
Emgwaqweni ongenelela kule ndawo bekunezinguzunga zamatshe kanye nopulastiki bezibi abebekiwe bevimbe umgwaqo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuthunjwe owaseFrance eMali
2012-11-21 16:33
Paris - UMengameli waseFrance uFrancois Hollande usekhiphe umbiko othi kuthunjwe umuntu wasezweni lakhe eningizimu nezwe iMali, buqamama nendawo ebuswa ngamaphekula eqembu i-Al Qaida.
"Ngingaqinisekisa ukuthi kuthunjwe umuntu odabuka eFrance, eningizimu neMali....akathunjwanga endaweni edume ngobungozi," kusho uHollande ngoLwesithathu.
UMengameli ukhulume esithangamini sabezindaba nokho wangakhipha umbiko otheni.
Amaphoyisa aseMali athe lona ubehamba yedwa ngoLwesibili ebusuku ngesikhathi ethunjwa edolobheni iDiema.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-SAHRC izophenya ngesikole esimise izingane
2013-01-24 10:02
Cape Town - Ikhomishana iSA Human Rights Commission (SAHRC), iphenya ngodaba oluthinya abafundi ababili abayizelamani, ekuthiwa baxoshwe esikoleni ngoba begqoke izigqoko zenkolo yabo yobuSulumane.
Iphephandaba iCape Times libike ukuthi uSakeenah Dramat, 16, nomfowabo uBilaal, 13, bacelwa nguthisha esikoleni i-Eben Donges High, eKraaifontein, ethi abakhumule izigqoko zabo.
Umama wezingane uNabila, uthi wabizwa watshelwa ukuthi izingane zakhe ziphula umthetho womfaniswano wesikole, sekuphele isikhathi esingaphezu kwesonto abafundi bengayi esikoleni.
"Angeke ngikwazi ukubavumela bengazigqoki izigqoko zabo, ziyingxenye yenkolo yabo. Abantwana bami badangele njengoba bengayi esikoleni."
Abe-SAHRC bathi bayaphenya ngalolu daba.
Uthishanhloko wesikole uWilfred Taylor, uthe iphephandaba alikhulume noMnyango wezeMfundo.
Okhulumela uMnyango uPaddy Attwell, uthi isikole sizohlangana nabazali, kudingidwe ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kunyukile ukuthekelisa ngegazi
2011-03-11 09:55
Johannesburg - Inhlangano i-Aida ithi umkhankaso wokuthekelisa ngegazi usuzuzise i-SA National Blood Service (SANBS) igazi elingu-5000 units.
"Uma ubuka ukuthi i-unit elilodwa legazi lisindisa izimpilo zabantu abathathu, lokho kuchaza ukuthi abantu bakuleli abathekelise ngegazi, banikele ngesipho esikhulu kakhulu," kusho okhulumela le nhlangano u-Esther Odendaal.
"Lo mkhankaso uzoqhubeka njengoba sinxusa bonek abantu abasesimweni esikahle sezempilo ukuthi banikele ngegazi," kusho u-Odendaal.
Oyisikhulu se-SANBS, uYoung Carr, uthe lo mkhankaso usuhehe abantu abaningi ukuthi banikele ngegazi.
- SAPA


text:
Akubungazwe uMandela - DA
2013-02-11 16:32
Johannesburg - INingizimu Afrika kumele ibungaze iminyaka engu-30 loyo owabe enguMengameli wokuqala wenkululeko uNelson Mandela, aphuma ejele.
Lokhu kushiwo yiDemocratic Alliance ngoMsombuluko, ethe kumele uMandela abungazwe ngokuthi kuhlonishwe umbono wakhe ngezwe.
"Akumele neze sikhohlwe wumbono abe enawo ngezwe kanjalo nangoMthethosisekelo, okumanje uyigugu lezwe," kusho isitatimende somholi we-DA uHelen Zille.
UZille uthe abantu baseNingizimu Afrika kumele baqale phansi bazinikele ekuphumeleliseni iphupho likaMadiba athi libukeka lishabalala.
"Bonke abantu bakuleli bayazi ukuthi izwe liyaphuma ekubeni yilokho okwabe kufiswa nguMandela. Abaholi abakhona njengamanje abanawo umbono ofana nokaMadiba."
UZille uthe abaholi bayahluleka ukulwa nezinto ezifana nobubha, ukushoda kwamathuba omsebenzi kanjalo nokuvukelana kwemindeni.
NgeSonto, uMengameli uJacob Zuma uvakashele uMandela emzini wakhe oseGoli, eyodlulisa izilokotho ezinhle.
UZuma uthe uMandela ubebukeka ethokozile.
"Ubemamatheka, kube mnandi ukukhuluma naye ngezinto ezithinta izwe kanjalo nangomqhudelwamo we-Afcon," kusho isitatimende sikaZuma.
UMandela wahlala ejele iminyaka engu-27, waze wadedelwa mhlaka-11 Febhuwari 1990.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Zimkhalele obanjwe nezidakamizwa
2013-01-17 10:01
Johannesburg - Indoda engeyokudabuka eNigeria ikhalelwe ngamasongo kaSigonyela ngemuva kokuthi kutholakale izidakamizwa zenani lika-R30 000 egumbini eqashe kulo eGermiston, kusho amaphoyisa aseKurhuleni.
Amaphoyisa athole amaphakethe angu-24 esidakamizwa iCat, i-rock, nangu-22 e-heroin, i-cocaine, i-mandrax, insangu nezinye izinhlobo, kufihlwe ophahleni lwendlu, kusho u-Inspector Kobeli
Mokheseng.
Kube sekushaqwa lezi zidakamizwa namaselula amabili.
Le ndoda, 29, ibe isibekwa icala lokutholakala nokudayisa ngezidakamizwa.
Kulindeleke ukuthi avele eNkantolo yeMantshi yaseGermiston kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ziyakhathaza iziteleka embonini: AmeoComment on this story
INHLANGANO yabakhiqizi bezimoto kuleli i-Automobile Manufacturers Employers Organisation (Ameo), ithi iziteleka ezihlala ngokuhlasela le mboni ziyikhubaza kakhulu. Ngo 2010 isiteleka esaba sikhulu sadla imboni yezimoto kuleli imali elinganiselwa ku R3.5- billlion
Lesi siteleka sahlukumeza kakhulu izinkampani okubalwa kuzo uToyota, Ford, VW noNissan nezavala izizinda zazo zokukhiqiza.
Iziteleka azigcini nje ngokwehlisa izinga lomnotho wakuleli kodwa kulahleka namathuba okuhweba emazweni aphesheya.
Lapha eNingizimu Afrika uma kuke kwama ukwakhiwa kwezimoto kuvuleka ithuba kulabo abasebenza ukuletha ezasemazweni aphesheya bese kuba wukulahleka komsebenzi njalo.
Iziteleka ezike zahlasela elakuleli zilandelana zidwebe isithombe esibi ngelakuleli ngokuthi liyizwe elingathembekile uma usebenzisana nalo ngokwemikhiqizo ngokusho kwabe-Ameo.
Bathi lokhu kungenzeka kube nomthelela ongemuhle ngokuhamba kwesikhathi uma sebefuna umsebenzi kwamanye amazwe ngoba angase abe manqika ngokusabela ukuthi kuzophinde kube nesikhathi lapho khona kungeke kuze zimoto ngenxa yeziteleka.
Ngenxa yeziteleka eziqhamuka kungalindelekile, izinkampani sezaze zaba nohlelo lokuthi inkampani ngayinye ibe nohlelo lwayo ezibekele lona lokwenza lokusebenza ukuzama ukuthi uma kufika izikhathi zeziteleka kungazweli kakhulu. Muva nje okunye okulimaze imikhiqizo yezimoto kube ukuzamazama komhlaba okwahlasela izwe laseJapan elinezizinda eziningi zezimoto eziphakela umhlaba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuqokwe undunakulu eCAR
2013-01-17 16:22
Bangui - Ummeli weqembu eliphikisayo eCentral African Republic uNicolas Tiangaye, useqokwe njengoNdunankulu wezwe omusha, kusho uMengameli wezwe uFrancois Bozize.
UBozize wethule lombiko phambi kwabezindaba enhlokodolobha iBangui.
"Kuzoqokwa uNicolas Tiangaye, uTiangaye uyawufuna lo msebenzi. Simufisela inhlanhla," kusho uBozize ngaphambi kokusayinwa kwesivumelwano.
Isivumelwano sithathwe yiqembu elibusayo, amavukela mbuso eSeleka kanye neqembu eliphikisayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ibhola lidinga isayensi - Mbalula
2013-02-04 16:21
Johannesburg - Kumele iSA Football Association (Safa) iqhamuke nezindlela ezinobunyoninco besayensi, uma ifuna ukubona iqembu lesizwe liqhubeka likwazi ukubhekana nemiqhudelwano esezingeni eliphezulu, kusho uNgqongqoshe woMnyango wezemiDlalo uFikile Mbalula.
Sizozama ukuthola ubuchule nosizo lwesayensi kubantu abacabanga ngokushesha. Kumele senze konke ukuqinisekisa ukuthi silekelela abadlali bethu ngobuchwepheshe nangakho konke okunye. Kumele abadlali baphekwe besasenkulisa kuze bezokwazi ukudlala imidlalo ecokeme," kusho uMbalula ngoMsombuluko.
Ngokwezibalo zeFIFA, iBafana Bafana ilele kunombolo-22 emazweni ase-Afrika, ibe ngunombolo-85 emhlabeni.
"Lesi yisikhathi sokuthi izinhlaka nezinkakha zibuyele ematafuleni kubhekwe ukuthi kungenziwa njani ukusiza. Kuyabonakala ukuthi likhona ithemba, kumele kufundwe isifundo emidlalweni ye-Africa Cup of Nations, kuze sizokwazi ukungena emidlalweni yendebe yomhlaba ka-2014.
IBafana ishaywe yiMali ngo 2-1 kowamaQuaterfinals e-Afcon, ngoMgqibelo eThekwini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Imitshotshovu yoqobo izoshiyelana inkundla noDludluComment on this story
SIZWE BLOSE
UMCULI we-jazz ozakhele udumo ngokukhulumisa isigingci uthi uzobe eshiyelana inkundla noGandaganda baseNingizimu Afrika, iSoul Brothers.
UJimmy Dludlu uveze ukuthi into emchaza kakhulu ukuthi uzobe edlala okokuqala eThekwini.
“Baningi abalandeli bami abahlezi bengibuza ukuthi ngiza nini kuleli dolobha, yingakho zingijabulise kakhulu izindaba zokuthi ngizocula khona. Njengamanje ngiseMalahleni, eMpumalanga ngijikeleza nayo iSoul Brothers. Sizothi uma siqeda lezi zindawo esizihambelayo sigcine e-ICC Arena, eThekwini,” kuchaza uJimmy Dludlu.
Ubezwakala ngisho ekhuluma ukuthi ziyamthokozisa lezi zindaba.
Uthe uzoqhulula zonke izingoma zakhe kusukela kwi-Essence Of Rhythm.
UJimmy uphinde wazakhele udumo ngokuhlezi edla umhlanganiso kumaSouth African Music Awards kanti useke wasebenzisana nabaculi abaningi okungabalwa kubona uChicco Twala, Brenda Fassie, Sipho Mabuse, Miriam Makeba, Victor Ntoni, Busi Mhlongo, Robbie Janson, Winston Mankunku nabanye.
UBhodloza Nzimande ongumgqugquzeli walolu hambo lamaSoul Brothers ukuqinisekisile ukuthi uJimmy Dludlu useyingxenye yomjikelezo waleli qembu.
“Sibone kufanele ukuthi sithole umculi ozophelezela amaSoul Brothers, sithe uma sibheka sabona ukuthi akekho omunye ngaphandle kukaJimmy osezakhele igama kubathandi bomculo. Okuhle ngoJimmy ukuthi uyahlonishwa kanti nawo amaSoul Brothers ayahlonishwa ngomculo wawo,” kuchaza uBhodloza othe abafuni abantu abangena namhlanje estudiyo baqede ngakusasa.
Uthe bebefuna umculi ozinika isikhathi uma ehlanganisa ingoma, hhayi owenza ubuwaqawaqa.
Uthe bazokuba seThekwini ngoSepthemba 22 abantu bangaqala babe bebeka imali kusenesikhathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uzobulalisa abantu uFacebook - Umbono
2012-09-25 14:29
Cape Town - Izikhulu zeFacebook ziyaphika ukuthi kwenzeke iphutha
kwaputshuka imilayezo (inbox) yabantu yabhaleka obala, la kungabona khona wonke
umuntu.
Abafundi bathi uma kuyiqiniso ukuthi kunokwenzeka kuputshule imilayezo yabantu
lokho kungachitha imizi yabantu kubulalise nabanye.
UPetronella Phaka uthe: Into ezokwenzeka wukuthi kuzophela imizi yabantu, thethelela Nkosi.
USthandiwe Mthethwa uthe: Sikhuluma ne sengicishe konke okuyimilayezo enginakho ngenxa yawo lawo mahlebezi, nokho angikaze ngibone milayezo yamuntu eyimfihlo.
UMazwi H Masikane uthe: Ngiyasola kuzochitheka imizi yabanye abantu.
UNhlanhla Msizazwe uthe: Lokho kumele kugwenywe ngokukhulu ukushesha ngoba kuzofa inqwaba yabantu.UNozipho Priscillia
uthe: Uma lokhu kuyiqiniso lingaduma lihambe nabantu.UQiniso Ngubane Somnandi
uthe: Into ezokwenzeka wukuthi soshawa abafazi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uvume elokubulala nokucwiya ingane
2012-08-10 10:04
New York - Ubebukeka edidekile futhi ekhuluma sakiuhleba umabhalane wasesitolo esidayisa amathuluzi eBrooklyn, ngesikhathi evuma icala lokuthumba nokucwiya umfana oneminyaka eyisishiyagalombili ubudala uLeiby Kletzky.
Ubufakazi buthi umfana waduka ngesikhathi egoduka, kanti uzohlangana noLevi Aron, owabe esemthumba.
U-Aron, 36, owaqala waliphika icala, ugcine elivumile kanti angase ahlale okungenani iminyaka engu-40 ejele.
“Akekho umuntu ongaqondisisa ubuhlungu bokushonelwa yingane, akekho futhi ongabumela," kusho ubaba womfana uNachman
Kletzky.
UKletzky utshele abezindaba wathi ukuvuma icala lomsolwa kuqeda ukuqagela ngendodana yakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AP


text:
Iphoyisa lidubule intombi, lazibulala
2012-12-27 14:32
Johannesburg - Iphoyisa lizame ukubulala intombi yalo ngaphambi kokuthi lizibulale, kusho amaphoyisa aseNorth West.
Leli phoyisa, 26, kuthiwa libonakale liba nengxabano nentombi yalo, 21, endaweni yokucima ukoma eModimong ngaseTaung, kusho okhulumela amaphoyisa u-Amanda Funani.
Ube esehamba kule ndawo nalo wesifazane baya ehlathini.
Owesifazane ube esetholakala ngemuva kwesikhathi eboshelwe esihlahleni ngozankosi edutshulwe esinqeni.
Isidumbu sephoyisa sitholakale budebuduze nale ndawo njengoba kukholakala ukuthi lizibulele.
Owesifazane uphuthunyiswe eTaung Hospital.
- Landela
IzindabaNews24 kuTwitter
- SAPA


text:
Kubulawe isigebengu ebesesihlabene no-R20 000
2012-11-27 10:00
Johannesburg - Kudutshulwe indoda yashona ngemuva kokuthi ekhombe owesifazane ngesibhamu wamphuca imali elinganiselwa ku-R20 000 eSoweto, kusho amaphoyisa aseGauteng ngoLwesibili.
Ubengomunye wamadoda amabili aphuce owesifazane isikhwama esitolo eDobsonville, kusho uWarrant Officer Kay Makhubela.
"Lo wesifazane ubeyokhokhela izimpahla azithengile njengoba enebhizinisi lakhe ngesikhathi ehlangana nezimbila zithutha," kusho uMkhubela.
Obone kwenzeka lesi sigameko udutshulwe emzimbeni ngesikhathi ezama ukulekelela.
Kube sekuthintwa amaphoyisa nabe esejaha izigilamkhuba azifica emathuneni aseDoornklop.
Kuqubuke impi yezulu lezandla phakathi kwamaphoyisa nezigebengu, esisodwa sasala enkundleni, kwathi esinye sabaleka.
Kuvulwe icala lokufa komuntu nelokuzama ukubulala.
- Landela
IzindabaNews24 kuTwitter
- SAPA


text:
Luyakhathaza udlame eJonglei
2012-11-27 12:01
Juba - Siyakhula isibalo sabesifazane nezingane ezibulawa odlameni oluseSouth Sudan eJonglei, nolwasuswa ukubhekana ngeziqu zamehlo kwezigodi, kusho umbiko weDoctors Without Borders ngoLwesibili.
"Sekuhlaselwe izinkulungwane zabantu, kwabulawa inqwaba," kusho umbiko weMSF, noqhakambisa ukunyuka kodlame kusukela ngo-2011.
"Izimpilo zabantu baseJonglei zisengcupheni," kusho uChris Lockyear, noyimenenja yeMSF, waxwayisa ngokuthi kusazobheduka olunye udlame.
Lolu dlame lubandakanya nokwebiwa kwezinkomo okwenzeka phakathi kwezigodi eziyizimbangi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Uziqhayisa ngebhizinisi lokufuya izingulubeComment on this story
BONGIWE ZUMA
AMABHIZINISI ewonke jikelele ngeke wacabanga ukuthi kukhona umuntu wesifazane ongakhetha ukufuya izingulube kunokujika nesitulo ehhovisi lakhe akhombe ngophakathi.
Izingulube zithathwa njengento engcola okudlula zonke izilwane ezikhona nokwenza babe mbalwa kakhulu abantu abazifuyile.
UNkk Anna Phosa ongusomabhizinisi wesifazane okunguyena yedwa oyimbokodo enepulazi lezingulube eGoli, wamangaza abaningi ngesikhathi efikelwa umcabango wokuqala ibhizinisi lezingulube.
Lo somabhizinisi owaqala ngezingulube ezine ngo-2004, kodwa manje esezingaphezulu kuka-2 000 wayengazitsheli ukuthi ibhizinisi lakhe lingachuma ngale ndlela.
Uthando lokuba ngusomabhizinisi lwamgqugquzela ukuba ahambe engqongqoza emnyangweni eyahlukene kuze athole ulwazi namasu angamsiza ukukhulisa leli bhizinisi lakhe.
Uthi ngonyaka ka-2005 waqala wabona umehluko likhula kancane ibhizinisi lakhe nokwaphinde kwamkhuthaza kakhulu ukuklonyeliswa ngendondo yokuba ngowesifazane okuleli bhizinisi, kwathi ngo-2006 wahlomula ngeGauteng Farmer Of The Year Award.
“Ngazibona ukuthi sengingenile kulo mkhakha futhi nomsebenzi engiwenzayo uyabonakala.Yize ngenza kahle kodwa ngisazimisele ngokukhula kuleli bhizinisi ngikwazi nokuheha abanye besifazane kwazise eGoli ngisengedwa kulo msebenzi,” kusho uNkk Phosa.
Ibhizinisi lakhe selikhule kangangokuba seliphakela nezitolo ezinkulu kuleli okubalwa noPick n Pay athi uqale ukuwudayisela izingulube eziyishumi ngo-2008.
Muva nje usewudayisela izingulube eziyikhulu njalo ngesonto okungenye yezinto ezimkhulisela leli bhizinisi.
Uphinde wakuveza nokuthiwathola umfundaze ngo-2009 wokuyofunda kabanzi e-Denmark ngokuphathwa kwaleli bhizinisi kanjalo nokukhuliswa kwazo izingulube.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bahlukene phakathi ngoJohnson - Imibono yabafundi
2013-02-21 16:15
Cape Town - Kuthiwa umuntu uma umshaye kahle uyabonga.
Ngemuva kokushwaywa kwePlatinum Stars ishaywa yi-Orlando Pirates, umqeqeshi wayo uCavin Johnson usethulele iBhakabhaka isigqoko wathi iyiqembu elihamba phambili kunawo wonke amanye eNingizimu Afrika.
“Anginakuthini ngithini, i-Orlando Pirates izihambela yodwa eNingizimu Afrika, futhi ilona kuphela iqembu elisakwaze ukusephuca amaphuzu ayisithupha kule sizini.”
Bayaphawula ngokusho kukaJohnson:
UDingani Mgidla Ntuli uthe: Akusiyo into engashiyo yiPlatinum Stars leyo, isizuzeni selokhu yaba khona, iqembu elihamba phambii ulibona ngokuthi libe nezindebe eziningi, yiChiefs leyo.
UThamsanqa Mncube uthe: Ubekhuluma into engekho lo mqeqeshi.
UDerick Vumelani Mngomezulu uthe: Cha ilungile le ndoda, ishaywa bese ivuma induku.
Mpume Khumalo uthe: Phela ezikaMagebhula zagebhula umhlaba kamasipala.
UBongani King Nkosi uthe: Ngale nje kokuthi uyazincengela uJohnson, yona iBhakaniya ihamba phambili, yenza kangcono kakhulu kunamanye amaqembu akuleli.
UMzie Jack Ntuli uthe: IBhakabhaka ezimnyama ngenkani!
UKenneth Ngcobo uthe: Umane uyazisholo nje, ubengabuye athini?
IPirates ihluleke yancama ukushaya uSuthu, manje isihamba phambili-ke ngalamaphuzu ayisithupha, lilodwa iqembu elihamba phambili eNingizimu Afrika, yiChiefs leyo.
UZodwa ZV Mavundla uthe: Umona awuphele, into enhle iyanconywa.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Sekutakulwe abanye eThekwini
2012-12-11 12:30
Durban - Abantu abayisishiyagalolunye abahlala emgwaqeni, sebetakuliwe emfuleni odla izindwani uMbilo River, kusho abahambisi bosizo oluphuthumayo.
Abantu laba bebelele ngaphansi kwebhuloho i-M4, kwehla amanzi abakhukhula, kusho okhulumela abakwaNetcare 911, uChris Botha.
Izingane ezintathu zishonile ngesikhathi kuwa imikhukhu iwela kuzo,
njengoba uqhubeka izimvula ezinamandla eThekwini, kusho amaphoyisa
kaMasipala waseThekwini ngoLwesibili.
Okhulumela amaphoyisa
u-Eugene Msomi uthi inhlekelele lena yenzeke emikhukhiwni yaseBayview,
eChatsworth naseClairmont, ngoMsombuluko ebusuku.
– Landela IzindabaNews24 kuTwitter
(@IzindabaNews24).


text:
UChavez welulama kahle eCuba
2012-11-30 07:17
Caracas - UMengameli waseVenezuela uHugo Chavez kubikwa ukuthi ululama kahle kakhulu njengoba ethola ukwelashelwa umdlavuza eCuba, kusho isekela lakhe uNicolas Maduro.
UChavez usenyamalale isikhathi esithe asibe side emehlweni omphakathi nosekuvuse ukwesabela ukuthi ubangwa nezibi.
UChavez, 58, umemezele encwadini ngoLwesibili ukuthi
uya eHavana ukuyothola ukwelashwa okwaziwa nge-hyperbaric oxygenation -
nokuwuhlelo olusetshenziselwa ukunqanda ukuvuthuka kwamathambo okwenziwa
yi-radiation therapy.
UChavez unobudlelwano obuhle nalabo ababengabaholi baseCuba, nalowo osaphethe manje, okunguFidel noRaul Castro.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Bayakhala ngenkulumo kaXingwana
2013-02-27 12:02
Johannesburg - UNgqongqoshe woMnyango wezabesiFazane, iziNgane kanye nabantu abaphila nokuKhubazela uLulu Xingwana usebenzisa budedengu amandla akhe futhi akanakho ukuhlonipha isithunzi sehhovisi lakhe, kusho abe-Afrikanerbond, ngoLwesithathu.
"Ungqongqoshe usevele wakubeka obala ukuthi akasifanele isikhundla sakhe, njengoba siphila esikhathini sikahulumeni wentando yeningi," kusho uNobhala we-Afrikanerbond uJan Bosman.
Konke lokhu kuza ngemuva kokuthi uXingwana etshele abe-Australian Broadcasting
Corporation wathi abafanyana abangamabhunu, bakhuliswe ngendlela ebenza bazizwe bebusa izimpilo zabantu besifazane nezingane.
"Abafana abancane abangamabhunu bakhuliswe ngaphansi kwenkolo iCalvinist, bakholwa wukuthi kumele babuse abantu besifazane, izingane nakho konke okunye," kusho uXingwana.
"Sinamasiko angafani, nathi sinayo imikhuba la khona kuphoqwa abesifazane ukuthi bagane amadoda abangawathandi, siyalwa nale mikhuba."
UXingwana ubebuzwa imibuzo mayelana nesehlakalo sokubulawa kukanobuhle uReeva Steenkamp, ekusolakala ukuthi ubulawe yisoka lakhe u-Oscar Pistorius.
Khonamanjalo-ke iqembu iChristian Democratic Party lithi kumele uMengameli uJacob Zuma amxoshe uXingwane, ngalokhu kukhuluma kwakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Sezihubela sakusha ngamathikithi owamanqamu
2013-02-08 10:03
Johannesburg - Yize iBafana Bafana izobe ingadlali, kodwa kubukeka sengathi kothi kufika usuku lomdlalo wamanqamu e-Africa Cup of Nations amathikithi azobe esedayiswe wonke, kubika iKickOff.com.
UNobhala Jikelele we-CAF uHicham El Amrani useqinisekisile ukuthi sekusele amathikithi angaphezulu kancane nje kuka-10 000 kulo mdlalo ozobe uphakathi kweNigeria neBurkina
Faso eSoccer City.
Khonamanjalo, abeStadium Management South Africa sebeqinisekise abathandi bebhola ukuthi inkundla yaseSoccer City izobe isezingeni elifunekayo.Kube nokukhathazeka ngesimo senkundla kulandela ikhonsathi yeRed Hot Chilli Peppers ebe kule nkundla ngoMgqibelo, kodwa isikhulu uJacques Grobbelaar ucashunwe ethi yonke into izohamba ngokohlelo.
“Siyihlolile inkundla ngoLwesibili savulela nabezindaba. Singasho ngokungananazi ukuthi iyahambisana nemigomo yeFifa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Unikwe ibheyili umfundisi osolwa ngokudlwengula
2012-12-04 16:33
Johannesburg - Unikwe ibheyili umfundisi waseSoweto, eGoli, obhekene necala lokudlwengula intombazane eneminyakka engu-12 ubudala, nokunukubeza amanye amantombazanyana amabili.
Umfundisi oneminyaka engu-62 ubudala, uvele ngaphambi kweNkantolo yeMantshi yaseProtea ngoLwesibili.
Imantshi imdedele ngebheyili ka-R6000, icala lahlehlela umhlaka-11 Januwari, kusho uWarrant Officer Kay Makhubela.
Umfundisi uboshwe ngesonto eledlule, kuthiwa wadlwengula ingane eneminyaka engu-12, wanukubeza ngokocansi abanye ababili abaneminyaka ephakathi kuka-13 no-15.
Ingane eyadlwengulwa yatshela uthisha wayo, kwase kutshelwa amaphoyisa.
Amanye amantombazane aphumela obala ngemuva kokubikwa kwalesi sehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ugubha olukuzalwa uPope Benedict XVI
2012-04-16 10:28
Vatican City - Uzohlanganisa iminyaka engu-85 azalwa uPope Benedict XVI. Akuzukuba khona migubho njengoba uPapa ezimisele ukubungaza lolu suku eyedwa nabomndeni wakhe kuphela.
"Angeke ibe khona imigubho eVatican. UPope ucele ukuba yedwa nabomndeni kuphela,"
kusho umkhulumeli wakhe uMonsignor Georg Gaenswein.
UGaenswein, ukhulume nebezindaba e-Italy wathi uMsombuluko okuwusuku lokuzalwa kukaPope uzokuba wusuku olwejwayelekile. UBenedict uchithe amasonto ambalwa eseMexico naseCuba egubha imigubho emgcwele.
UBenedict wathatha isikhundla sakhe ngonyaka ka 2005. Wazalwa enguJoseph Ratzinger, mhlaka 16 Ephreli 1927.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Uthathiwe uThuli wo-MuvhangoComment on this story
BONISWA MOHALE
UTHI wafundela ubuntatheli oselingisa emdlalweni owuchungechunge odlala ku-SABC 2 i-Muvhango.
USimphiwe Ngema (22) olingisa indawo kaThuli kuMuvhango uthe ungene kulo mkhakha ngenxa yothando lwakhe njengoba yena wafundela ubuntatheli e-Boston College.
“Ngiqale ukulingisa emidlaweni emikhulu yeshashalazi ngineminyaka engu-17, umdlalo wami omkhulu bekuyi-Lion King. Emuva kwawo ngacelwa ukuba ngihambele inhlolokhono yoMuvhango ngase ngithola indawo kaThuli,” kuchaza uSimphiwe.
Uye waveza ukuthi emuva kokudlala kwi-Lion King wabuyela esikoleni wayophuthula iziqu zakhe zobuntatheli.
Kulezi zinsuku abalandeli boMuvhango bayazi ukuthi zimshubele uThuli njengoba esolwa ngokujola nendoda eshadile, ummeli uNjabulo.
Yize esezame kaningi ukuphika kodwa umzala wakhe uThandaza (Sindi Dlathu) nonkosikazi kaNjabulo uCarol (Phuti Khomo) abayingeni indaba yakhe.
Ngesikhathi ebuzwa ukuthi ngabe kukhona yini okufanayo phakathi kwakhe noThuli, uziphendulele ngokuthi into efanayo wukuthi bobabili bayathanda ukuphumelela kwabakwenzayo.
Bobabili baphuma emndenini oqotho ongeke uvume ukuthi owesifazane athandane nendoda eshadile.
Umbuzo omkhulu ngothi ngabe uThuli ujola ngempela yini noNjabulo?
USimphiwe uthe uThuli uyamthanda uNjabulo kodwa uxakwa wukuthi ushadile.
Akazange afune ukuphumela obala ngokuthi bazogcina bethandana yini noma cha.
“Ngicela abafundi beSolezwe nabathandi boMuvhango babukele iziqephu ezizayo ngoba kuningi okuzokwenzeka. Kusazoshuba empilweni kaThuli ngoba uyazifela ngoNjabulo. Inkinga yakhe wukuthi ucabangela umndeni wakhe kakhulu uvele azibuze ukuthi ngabe uzothini uma esenza okuphambene nezimfundiso zawo,” kuchaza uSimphiwe.
Uye wagqugquzela intsha efisa ukungena kulo mkhakha ukuba ifunde futhi isebenze ngokuzikhandla.
Mayelana nokungaveli kwakhe emaphephandabeni omgosi uziphendulele ngokuthi uma ufuna ukuhlala isikhathi eside emkhakheni wezikaqedisizungu kufanele uphile impilo yakho kude namaphephandaba, ukhethe nemicimbi oyihambelayo.
“Angifuni ukuba semephephandabeni ngezizathu ezimbi, ngiphila impilo yami nomndeni wami. Kufanele intsha uma isingene lapha ingavumeli ukuthi udumo ludlale ngayo. Iqhubeke ngokuziphatha kahle,” kusho uSimphiwe.
USimphiwe ukhulele eKlipspruit eSoweto, abazali bakhe bashadile yena ungowesibili emantombazaneni amathathu.
Uthe uyazifela ngamagwinya ne-white liver okuyigama okubizwa ngalo isibindi senkukhu eGoli.
Izinsizwa ezizitshela ukuthi kukhona ezisengakwenza kuSimphiwe zihambe kabi ngoba unomuntu athandana naye.
UMuvhango udlala ku-SABC 2 ngo-9 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Iphoyisa lidlwengulele isalukazi emathuneni
2012-12-19 14:47
Cape Town - Iphoyisa laseWestern Cape elisolwa ngokudlwengula owesifazane, 65, livelile eNkantolo yeMantshi yaseRobertson, kusho i-Independent Police Investigative Directorate.
Okhulumela lolu phiko uMoses Dlamini uthe leli phoyisa, 37, elisebenzela esiteshini saseMcGregor, lizobuyela enkantolo ngoDisemba 24 ukuze lifake isicelo sebheyili.
Lizogqunywa esitokisini.
Kuthiwa leli phoyisa lathatha lo wesifazane ngemoto yalo laya naye emathuneni lafike lamdlwengulela khona ngoMgqibelo ebusuku, lingekho emsebenzini.
Labe seliboshwa ngeSonto.
- Landela
IzindabaNews24 kuTwitter
- SAPA


text:
Izigebengu zidlalise ingane ebikhala
2012-12-28 09:00
Durban - Umndeni waseBotha’s Hill awukholwanga ngesikhathi kugqekezwa umuzi wawo yizigelekeqe ebezihlomile, nokuthe uma ingane enezinyanga eziyisithupha ikhala zayidlalisa, kubika iThe Mercury.
Kwakungo-06:00 ngoLwesithathu ngesikhathu uKate
Robertson ezwa umyeni wakhe uRoss ememeza ekhishini.
Wayeyokhipha udoti ngesikhathi uKate esele nosana lwabo embhedeni.
Indodakazi yabo, 2, u-Emma, yayilele ekamelweni layo.
UKate wabe esephuthuma ekhishini, wazithela phezu kwezigebengu ezinhlanu ezamkhomba ngesibhamu, zamtshela ukuthi ngeke zibalimaze.
Yathi indodakazi yabo uma ikhala, esinye sezigebengu saphelezela uKate ukuba ayoyithulisa.
Kwathi sekukhala usana isigebengu sahamba sayoluthatha saludlalisa, lizama ukuthi luhleke.
"Lokhu kwasethusa kakhulu, kodwa sibonga ukuthi abasilimazanga yize bahamba nezinto zethu ezibizayo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
‘IMcCord ivale ngenxa yokungavumelani kwayo nathi’Comment on this story
PHUMLILE NTSELE
Izikhulu zoMnyango wezeMpilo zithi alikho iphutha elenzekile ngesinqumo sokuvalwa kwesibhedlela saseThekwini, iMcCord, esizovalwa ngoMashi ngoba yizona ezitshele uMnyango ngesinqumo sazo sokusivala lesi sibhedlela emva kwezingxoxo eziningi okucace bha kuzona ukuthi akukho ukuvumelana.
Lokhu kushiwo yiNhloko yoMnyango, uDkt Sibongile Zungu, esithangamini sabezindaba izolo eThekwini.
UDkt Zungu ukuqinisekisile ukuthi isibhedlela besisebenza njengesizimele kungesona esikahulumeni wathi kodwa noma kunjalo uMnyango bewusibonelela ngemali ngoba bekucaca ukuthi siyehluleka ukuzimela ngokwaso.
“Ngemuva kweminyaka eminingi sinokusebenzisana nesibhedlela, sinebhajethi yaso ebivela eMnyangweni ngenxa yokuthi besinezinhlelo esiziqhubayo ezifana nalolo lokunakekela abakhungethwe yigciwane lengculazi nelokuqeqesha amathwasa odokotela nezinye, sigcine sesiphelelwa wumdlandla.
“Lokhu kungenxa yokuthi sona besilokhu siqhubekile sikhokhisa umphakathi neziguli imali enkulu ngaphambi kokuthola usizo lokwelashwa kuso yize sisinika izimali,” kusho uDkt Zungu.
Uthe okuyikhona obekubaqeda umdlandla wukuthi emalini yesibonelelo naleyo ebikhokhwa yiziguli kodwa uhulumeni ubengahlomuli nzuzo ekupheleni konyaka ukuze akwazi ukuyabela nezinye izikhungo ezidinga usizo. Kunjalo nje besingakhiphi mibiko ngalezi zimali ukuthi zisetshenziswe kanjani.
Kunalokho nguMnyango obugcina sewusobhishini sekufanele uchazele ihhovisi likaMgcinimafa ngezimali ezisetshenzisiwe.
Uthe ikomiti lesibhedlela naboMnyango lisazohlala licubungulisise kahle lesi sinqumo bese kwenziwa umbiko ogcwele ngekusasa laso kodwa wathi kuzoba nzima ukuqhubeka nokukhipha izimali zawo njengoba isibhedlela sakucacisa kudala ukuthi sona sesifuna ukuzimela futhi sabuye samisa nezinhlelo ezihlose ukusiza abantu abentulayo.
Mayelana nekusasa labasebenzi besibhedlela abasengozini yokuphelelwa yisinkwa uthe njengoba abasebenzi beqashwe yisibhedlela hhayi nguhulumeni kuzoba nenkinga enkulu impela.
“Ngeke sikwazi ukubathatha abasebenzi baso sibafake kwezinye izibhedlela zethu ngoba baqashwe yisibhedlela kodwa-ke uma kunesidingo futhi kunezikhala nebhajethi ivuma siyobaqasha abanye babo,” usho kanje.
Engxoxweni Isolezwe elike laba nayo nesikhulu esiphezulu saseMcCord, uMnuz Kevin Smith, wathi baphoqeleke ukusivala isibhedlela ngoba uMnyango bewungaphumeli obala ngokuthi usazoqhubeka yini nokusibonelela ngezimali.
Wathi baze baphoqeleka nokuvala ezinye zezinhlelo ngenxa yokwentula imali.
Inhloko yoMnyango iveze ukuthi lesi sibhedlela besenza inzuzo engaphezu kuka-R7 million ngonyaka kodwa siyiququde sodwa bona basale ngaphandle.
Mayelana nokuthi isibhedlela sikhala ngokuthi asinikwanga isikhathi esanele esiyizinsuku ezingu-90 ukuze sicubungule kahle ukuthi sizothathani sihlaganise nani uthe lezi zinsuku zincane kabi uma kuqhathaniswa neminyaka eminingi kangaka bephakamisa ukuthi iziphathimandla zaso zivume ukuba sisebenze njengesikhungo sikahulumeni.
Inyunyana yabasebenzi bezempilo iNehawu nayo igxeke izikhulu zaseMcCord ngokunga-sebenzisani kahle noMnyango.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Basale dengwane umakoti edayisa indluComment on this story
NOKUBONGWA PHENYANE
KUNZIMA kumalungu omndeni wakwaDumakude esigcemeni sakwa M KwaMashu asephenduke umantuntanendishi emuva kokuba umakoti wakhona edayise umuzi engazi abona sekumemfuka abantu esikhaleni bethi sekungowabo.
Lo mndeni utshele Isolezwe ukuthi ukhishwe ngesidlozane ngabalisa abafike babakhomba ngezibhamu bathi abaphume baphele ngoba umuzi usuthengiwe.
Iningi lalo mndeni yizingane zamantombazane nowesilisa ongumalume wazo. Bathi abazi ukuthi bazokwenzenjani njengoba yonke imindeni ihlangana ngalezi zinsuku zikakhisimusi bona bazobe bengazazi.
Isolezwe elihambele lo mndeni lithole ukuthi laba balisa kuthiwa ngesikhathi befika bakhiphele izimpahla ngaphandle bathi umuzi sekungowabo.
Abazali bakulo muzi sebashona kanti itayitela lalibhalwe ngabo nokwagcina ngokuthi libhaliswe ngomakoti wakhona uNkk Beauty Ntombizini Dumakude ohlala eMlazi kwa-P, okunguye odayisele abantu bakwaNgcobo umuzi. Umyeni wakhe owabe engumfowabo wezingane esezisele dengwane washona ngo-1979.
Uma echaza ngesimo esibavelele omunye wamadodakazi akulo muzi uNksz Bongekile Dumakude, uthe umakoti wakubo nguyena odlale ngabo njengoba wahamba wayothatha imali ebhange akangabe esayikhokha.
“Ibhange lidayise ngendlu ngoba umakoti ubengakaze akhokhe ngisho isenti,” kusho uBongekile. Uthe baqale ukuzwa ngalo muntu othenge umuzi ngonyaka odlule ezosho ukuthi umuzi uyawuthenga asifune indawo.
Uthi ngoJuni kushone umfowabo, uNgcobo waphinde wabuya bamtshela ukuthi basacela lendlu angayithengi ngoba inokukhuluma futhi njengoba sekuphinde kwashonwa nje kuningi abasafuna ukukwenza kuyona.
“Naye uqhutshwe inkani yakhe wathenga umuzi ngemuva komngcwabo wasitshela ukuthi usewukhokhelile umuzi ucela siphume, njengoba namhlanje sebesikhipha ngesibhamu,” kuqhuba yena.
Uthe ngokuzwa kwabo laba abathenga umuzi baliqhamukisa ehostela KwaMashu njengoba bebatshele ukuthi uma bengaphuma bazimbela ithuna.
Kule ndawo isimo kubonakale ukuthi sishubile njengoba ngesikhathi Isolezwe lifika lifice omakhelwane besahlezi nazo lezi zingane njengoba zithe kukhona enye indlu kamalume wazo eseziyitholile esigcemeni sakwa-C.
Nezintatheli zigcine zitholwe ukusatshiswa ngokuthi uma zike zalubhala lolu daba zaveza nezithombe zalo muzi kukhona okuzozehlela nokugcine ngokuthi abakwaNgcobo bathathe inombolo yemoto akade zihamba ngayo.
Lona othenge umuzi ethintwa uthe akafune kukhuluma ngalolu daba. Imizamo yokuthola umakoti wakwaDumakude ayiphumelelanga. Amadodakazi akhona athe nawo kudala amgcina.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMnyango uphebeza izinsolo ngoNdebele
2011-11-03 12:56
Johannesburg - UMnyango wezokuThutha usegxeke umbiko wabezindaba othi uNgqongqoshe walo mnyango uS'bu Ndebele umosha imali yabakhokhintela emahhotela kanokusho.
Lo mnyango uthi umbiko wephephandaba wokuthi uNgqongqoshe wahlala ehhotela laseGoli izinsuku ezingu-25 ngonyaka odlule ngenani lika-R190 000 ingamanga futhi idukisa abantu.
"Lo mbiko udukisa abantu ngokuthi uNgqongqoshe uxhaphaza imali yabakhokhi bentela" kusho isikhulumi sikaNgqongqoshe uTiyani Rikhotso.
Iphephandaba iBeeld licaphune le mpendulo yombuzo wasePhalamende ngoLwesithathu, laphinde lacaphuna uRikhotso ethi le miningwane ingamanga.
Umbiko ubuthi uNdebele wahlala eHyatt Regency Hotel eGoli phakathi kukaSepthemba no-Okthoba ngonyaka odlule izinsuku ezingu-25, nokwabiza u-R190 000, kuhlanganisa nezindleko zomshayeli ezibiza u-R70 000.
URikhotso ngoLwesithathu ebusuku uthe uNdebele ngaleso sikhathi wayeseCanada ngokomsebenzi izinyanga ezimbili, lapho ahlala khona eHyatt.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Bafuna isisombululo ngeSyria
2013-01-10 15:00
Beirut - Isithunywa se-United Nations eSyria, sithi uMengameli uBashar Asssad angeke abe nandawo kuhulumeni ozongena nozoqeda impi.
"Isivumelwano sokuthula esamukelwe ngamazwe anamandla eGeneva ngonyaka odlule, sithi kumele kungene uhulumeni wesikhashana. Nakanjani ngeke abe yingxenye yalowo hulumeni," kusho isithunywa se-UN uLakhdar Brahimi sitshela iReuters eCairo.
Ugcizelele wathi uhlelo lwaseGeneva yilona "olusayisisekelo sesisombululo eSyria", wathi i-UN ikhathele yimpi esidlule nemiphefumulo yabantu ababalelwa kwabangu-60 000.
"Asikho isixazululo samasosha. Isisombululo akumele silinde u-2014, kumele siqale sisebenze ngo-2013."
UBrahimi uchaze inkulumo ka-Assad yakulelisonto njengekhombisa inkani.
"Inkulumo ka-Assad ikhombise ukungabinandaba futhi yaba nokugcizelela ukuthi ngeke akhulume nezitha nabasemazweni asentshonalanga."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
Izoqala eyokulalelwa kweyama-etolls
2012-11-14 08:04
Johannesburg - Kuzoqala ukulalelwa kwezimvo zomphakathi ngodaba lokukhokhelwa kokusetshenziswa kwemigwaqo emikhulu eGauteng, ama-etolls, ePitoli ngoLwesithathu.
Lolu hlelo lwenzelwe ukuthi zonke izinhlaka ezithintekayo zithole ithuba lokuzwakalisa izimvo zazo nohulumeni ngalolu daba.
Ngo-Okthoba, uMnyango wezokuThutha wayalela iSouth African National Roads Agency Limited
(Sanral) ukuba imise zonke izinhlelo ezihlobene nama-etolls emigwaqeni emikhulu kuleli.
Le migwaqo ihlanganisa iGauteng Freeway Improvement Plan, iCape Winelands neWild Coast.
“Kubalulekile ukubona ukuthi kunokuhluka kwemibono phakathi kukaPhase One noTwo," kusho okhulumela uMnyango uTiyane Rikhotso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Kubhekwe ibheyili ecaleni labe-IFPComment on this story
BONISWA MOHALE
NGEMVA kwezikhawu eziyisithupha icala lezelamani zakwaNtuli ezingamalungu e-IFP lihlehla, ummeli wazo utshele inkantolo izolo ukuthi uzofaka isicelo sebheyili ngoLwesithathu oluzayo.
Amalungu e-IFP abekhona ajabule afa ezwa lezi zindaba.
Abasolwa yizelamani zakwaNtuli uMuzi (32) noXolani (29) ababekwe icala lokubulala ilungu le-NFP ehostela laseSeventini, eMlazi, uMnuz Mthunzi Gwala ekuqaleni kuka-Agasti nyakenye.
Izelamani zakwaNtuli zidlele uKhisimusi zaphinde zaqala unyaka omusha zisesitokisini kanti izolo bezibukeka zikhathazekile kodwa kuthe uma ummeli wazo, uMnuz Lourens De Klerk, echazela inkantolo ukuthi usezofaka isicelo sebheyili zabonakala zijabula.
Uthe uma ezibuza ukuthi ziyakuqonda yini osekuzokwenzeka zavuma zimamatheka.
Ngokusho kuka-De Klerk abukho ubufakazi obubambekayo obuhlanganisa abamangalelwa necala lokubulala ilungu leNFP ehostela ngoba amaphoyisa awazange abuqoqe kahle ubufakazi.
Uthe amaphoyisa anezitatimende zabasolwa lapho kuthiwa bazivumela khona leli cala kodwa obunye ubufakazi okuyibona obenze ukuthi angasifaki isicelo sebheyili abusamkhathazi.
Umshushisi uthe umbuso usazosiphikisa isicelo sebheyili nangokuzayo wavuma ukuthi icala lihlehlele uLwesithathu oluzayo.
IMantshi, uMnuz Avesh Sukdoo, itshele abasolwa ukuthi basazoqhubeka nokugcinwa esitokisini kuze kube nguLwesithathu ukuze ummeli wabo afake isicelo sebheyili.
Inkantolo ibigcwele njengokujwayelekile amalungu e-IFP emaningi kanti aweNFP abengabonwa nangokhalo.
Icala lezelamani zakwaNtuli belihlehla njengoba ummeli ebenganelisekile ngobufakazi obesebuqoqiwe.
Emuva kwecala u-De Klerk ube nomhlangano namalungu e-IFP ewachazela ngokwenzeke enkantolo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuvalwe izikole kuwa isithwathwa
2013-01-10 11:01
Jerusalem - Kuwe isithwathwa esingajwayelekile ngoLwesine ekuseni eJerusalem, kwamhlophe idolobha elaziwa ngokuthi liNgcwele, umasipala wendawo waphoqeleka ukuthi umemezele ukuthi kuvalwe zonke izikole nezinkulisa.
Amaphoyisa nawo aphinde avala ingxenye yokugcina yomgwaqo omkhulu osuka eTel Aviv ulibhekise eJerusalem ngenxa yeqhwa.
Kusukela ngoMsombuluko ebusuku, elakwa-Israel lihlaselwe yisiphepho esingakaze sabonakala eminyakeni engu-20, kwadaleka isiminyaminya emigwaqeni kanye nezikhukhula emgwaqeni omkhulu kuleliyalizwe uTel Aviv highway.
Isithwathwa siphinde sawa nasenyakatho yezwe lakwa-Israel, kusho abe-Israel Radio.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uhulumeni akaphathe izimboni: JimComment on this story
CELANI SIKHAKHANE
UNOBHALA Jikelele wenyunyana yensimbi iNational Union of Metal Workers of South Africa (NUMSA), uMnuz Irvin Jim uthi bazofaka ingcingezi kwi-ANC ukuthi isebenzise iFreedom Charter ngokuthi ifake zonke izimboni ezibalulekile ngaphansi kukahulumeni, kubandakanya izimayini namabhange.
Ekhuluma eralini yokugubha iminyaka engu-25 kwabunjwa iNumsa, uJim wexwayise ngokuthi ukwehluleka kwe-ANC ukusebenzisa iFreedom Charter kungaletha umbhedukazwe kuleli ofana ncamashi nalo osanda kubonakala emazweni ama-Arabhu.
UJim, inyunyana yakhe ezokuba nengqungquthela eThekwini kusukela namuhla uphinde wathi kumele kulungiswe umthethosisekelo, ikakhulukazi owobunikazi bezinto, athe yiwo ozolokhu unikeze amandla abamhlophe.
“Lesi sigaba sichaza ukuthi abamhlophe, abangamaphesenti angu-12, basazoqhubeka nokwengamela umnotho okuyinto eshiya abasebenzi abaningi behlupheka,” kusho uJim.
“Uhulumeni kumele ufake izimayini nezinye izimboni ezibalulekile ngaphansi kwesandla sakhe. NeBhange loMbuso kumele lengamelwe uhulumeni ukuze likwazi ukusiza ngamathuba emisebenzi.”
Uthe bazongena emgwaqweni ukuze baphoqe uhulumeni ukuthi ashintshe uhlelo lwakhe lwezomnotho aphinde aqede ama-labour brokers.
“Njengabasebenzi sifuna ukuthi siye engqungqutheleni yenqubo-migomo ye-ANC siphume kuyo sesiwunqobile umzabalazo wabasebenzi,” usho kanje.
UJim uthe abasebenzi baholelwa imali encane kakhulu nebasiza ekwakheni imijondolo kuphela.
Lo mholi uphinde wathi abantu kumele bangavumi ukuthi baxhashazwe yi-DA ngokubakhohlisa ngalolu hlelo lwe-Youth Wage Subsidy ngoba inhloso yalokhu wukubukela phansi abantu kuphinde kuqhutshwe umkhankaso wokudla igazi labampofu.
“Abantu abangalokothi bavumele i-DA emalokishini nasezindaweni zabo kodwa ayixoshwe ivalwe nje ingasondeli futhi kuphinde kuqinisekiswe ukuthi abaholi bayo abafana noLindiwe Mazibuko abavunyelwa ukusondela ezindaweni zethu emalokishini ukuze sivikele i-ANC. Ngaphandle kwalokho le ndaba ye-Youth Wage Subsidy abayifunayo asihambisani nayo futhi asigudluki kulokho ngoba inhloso yayo wukuthi umuntu aqashwe iminyaka emibili bese emuva kwalokho izinkampani zifune omunye yena zimlaxaze kanjalo,’’ kusho uJim.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Idide umndeni eyebhungu elabulawaComment on this story
NQOBIZIZWE ZWANE
KUQUBUKE indida ngokubulawa kwebhungu laseNseleni, eBhejane lisendaweni yokucima ukoma esigodini saseZikhaleni.
Lokhu kudideka kudalwa wukuthi lezi zigodi zinemingcele ebekiwe njengoba le ndawo ike yakhungathwa yimpi yokugawulana ngocelemba edlule nemiphefumulo yabafundi abangaphezu kwabathathu bezikole ezahlukahlukene.
Unina kaMnuz Sipho Mathenjwa (28) owagwazwa amanxeba amathathu endaweni yokucima ukoma iSakhile Tavern emini ngeledlule, uNkk Thandekile Mathenjwa, uthe abaqondi ukuthi ngabe ukubulawa kukaSipho kuhlangene yini nempi yokujuqana ngocelemba egubuzele le ndawo.
“Asazi ukuthi ukubulawa kukaSipho kuhlobene yini nempi yezigodi eliwa ngocelemba. Sathola ucingo seluthi asize sizobona uSipho esegwaziwe. Ngeke ngisho ukuthi akuhlangene nakho futhi ngeke ngisho ukuthi kuhlangene. Uma uzwa ukuthi yini eyabangwayo kule ndawo yokuphuza ungamangala,” kusho uNkk Mathenjwa.
Elandisa ngesizathu sokubulawa kukaSipho, uNkk Mathenjwa uthe ingane yakhe yabulawela ukuthi ngesikhathi ihlehla kwagxobeka uphaqa wowesifazane okuthiwa wagwaza umufi kathathu ngaphambi kokukhala emuke.
“USipho kuthiwa wayehlehla enganakile, ngebhadi wagxoba le ntombazane onyaweni. Kuthiwa yambuza ukuthi uyazi ukuthi ingamgwaza yona kungabi ndaba zalutho. USipho kuthiwa waphika wathi ngeke iyenze leyo nto. Ngesikhathi eseyochama kuthiwa yamlandela kunganake muntu yamgwaza kwabonakala ngegazi phansi,” kusho uNkk Mathenjwa echiphiza izinyembezi.
Eqhubeka uNkk Mathenjwa uthe: “Amaphoyisa asitshela ukuthi yiwona azonquma ukuthi azokwenza njani ngecala. Sisalinde ukuzwa ukuthi likhona yini noma alikho ngoba vele umonakalo sewenzekile uSipho akasekho.”
Imizamo yeSolezwe yokuxoxa nomnikazi wale ndawo yokucima ukoma okuvela ukuthi sekungokwesibili kushona umuntu kuyona ngale ndlela ibhuntshile njengoba kubikwe ukuthi umnikazi wayo owaziwa ngoMnuz Ndlovu uyagula ulele phansi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudlwengulwe umfundi esikoleni
2013-02-22 10:04
Cape Town - Intombazanyana, 6, kusolakala ukuthi idlwengulwe ngumfundi omdadlana kunayo esikoleni somntakabani eKing William's Town, e-Eastern Cape, kusho umbiko ngoLwesihlanu.
IDispatch Online libike ukuthi le ngane idlwengulelwe ethoyilethi esikoleni ngesonto eledlule, ngoLwesihlanu.
Ngokwalo mbiko, umfundi osolwa ngalesi sigameko esaqhubeka nokuza esikoleni yize lolu daba selwabikelwa uthishanhloko.
Umndeni uthi "unyanyile futhi uphoxekile" ngendlela lesi sikole esisingathe ngayo lolu daba.
“Isikole sisenzele phansi ngenxa yokuthi asitshengisanga ngisho ukuthi siyazwelana nathi. Ekuqaleni uthishanhloko waphika wathi lesi sigameko esikaze senzeke," kusho ilungu lomndeni.
Lesi sehlakalo sibe sesibikelwa amaphoyisa, nosekuyiwona asingethe uphenyo.
- Landela
IzindabaNews24 kuTwitter
- SAPA


text:
Kuboshwe abaqola imishwalense eKZN
2012-04-20 14:10
Durban - Kuboshwe abantu ababili ngezinsolo zokuzama ukuqola izinkampani zemishwalense imali engango-R1.5 million besebenzisa izidumbu abazithathe emakhazeni, kusho amaphoyisa aKwaZulu-Natal.
"Uthisha, 35, waseSikhawini ngaseRichards
Bay nomnikazi wamakhaza, 37, waKwaDukuza bazovela eNkantolo yeziMali yaseThekwini ngoMsombuluko," kusho uLieutenant Colonel Vincent Mdunge.
Laba basolwa ngokusebenzisana ekuqoleni imali kulezi zinkampani besebenzisa izidumbu zakula makhaza.
Iphoyisa eliyirisevu laKwaMsane lathola ukuthi selibhaliswe njengoshonile ngesikhathi liyolungisa izinto zalo eMnyangweni wezaseKhaya.
Amaphoyisa aphenya ngalolu daba athola ukuthi baningi abayizisulu zalo mkhuba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA